"SAYA TIDAK SEMPURNA" - RIDHUAN TEE JAWAB ISU VIDEO PANAS ANAKNYA, SYAFI TEE

"Sehari dua ini heboh dan viral habis cerita anak saya dan dibabitkan dengan saya. Maaf, atas kesibukan tugas seharian. Saya tidak dapat memberikan kenyataan dengan pantas. Saya bersyukur dan berterima kasih kerana ramai yang mengambil berat.

"Ramai yang sayang saya dan keluarga saya. Kepada yang bersama saya, memberikan nasihat, menegur cara baik, moga Allah merahmatimu. Kepada yang bertepuk tangan dan bergembira, terima kasih juga seadanya.

"Apa yang berlaku, tidak akan menghalang saya untuk meneruskan kehidupan ini. Saya akan terus melaksanakan kewajipan saya sebagai seorang Muslim, menjalankan tanggungjawab amar makruf nahi mungkar, sama ada secara lisan mahupun tulisan, meskipun ia berlaku kepada anak sendiri.

"Umat Islam hari ini terutama anak-anak Melayu Islam kita perlu diselamatkan walaupun yang terpaksa diselamatkan itu anak sendiri. Ini suatu ujian daripada Yang Maha Esa dan Maha Pencipta. Ujian ini akan terus mematangkan kita.

Klik untuk gambar besar

"Benar sekali, Iman tidak dapat diwarisi. Tidak dapat dijual beli. Moga semua ini tidak terjadi kepada kalian semua. Ya, saya akui saya ada kelemahan. Saya tidak sempurna. Sedangkan Nabi Nuh pun tidak mampu untuk menyelamatkan anaknya, inilah pula diri saya, hamba Allah yang hina-dina ini.

"Saya sudah melakukan yang terbaik untuk semua anak saya seramai enam orang. Begitu juga saudara mara saya. Selebihnya saya berserah dan pasrah. Saya juga menceburi bidang seni sejak memeluk Islam lebih 30 tahun lalu. Cuma bezanya seni saya adalah seni artis ilmuan, manakala anak memilih seni hiburan.

"Ujian datang dan pergi. Semakin kita diuji, kita menjadi semakin kuat, bukan semakin lemah. Jangan kerana ujian ini, menjadikan kita kecewa dan alpa akan tanggungjawab kita sebenarnya," demikianlah kata pendakwah dan penceramah bebas, Prof Dr Mohd Ridhuan Tee Abdullah yang memaklumkan dia akan terus bersuara menjalankan tugas menegur pihak yang melakukan kesalahan walaupun anaknya yang juga pelakon, Syafie Tee terpalit dengan kontroversi panas.

Ini berikutan video Syafi berpelukan dan mencium seorang wanita tular di TikTok, baru-baru ini. Dalam video berdurasi 26 saat itu, individu mirip Syafi itu dilihat berpelukan dengan wanita yang kemudian mengucupnya di bibir. Video aksi mesra mereka itu dimuat naik dari Instagram wanita terbabit dengan keterangan 'my memory syafitee'.

Kata Ridhuan, dia bersyukur dan berterima kasih kerana ramai yang mengambil berat mengenai dia dan anaknya, selain berharap ujian yang menimpanya juga menjadi pengajaran buat semua pihak.

Tambahnya lagi, anak lelakinya itu memang meminati bidang seni sebaik dia tamat belajar. Ujar Ridhuan, sebagai bapa, dia sudah menasihati Syafi mengenai bidang yang dipilihnya itu.

Untuk makluman, Syafi yang memulakan kerjaya lakonan pada 2019 dikenali menerusi beberapa drama bersiri antaranya 'Hadiah Dari Tuhan', 'Romantika 4 Hari 3 Malam', 'Misteri Mona', 'Jangan Ganggu Jodohku' dan 'Budak Intern'.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


VIDEO - BILA TUN M BERDUET DENGAN SITI NURHALIZA

Jarang-jarang kita dapat lihat Dato' Siti Nurhaliza dan juga Tun Dr Mahathir Mohamad, 90, berada di atas satu pentas dan menyanyikan lagu bersama.

Boleh tahan juga Tun M menyanyi ya sampai Siti pun puji. Heh!

Menurut rakaman video di Youtube yang dimuat naik baru-baru ini, Tun M dan juga Siti telah hadir pada satu majlis yang diadakan di Dewan Perdana Felda, 11 September lalu.

Kagum sekejap kami melihat Tun M menyanyi. Jika anda tidak percaya, jom saksikan video ini.

Enjoyzzz...

Klik gambar untuk size besar

VIDEONYA SELEPAS INI...

ATAU KLIK DISINI

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


GAMBAR - AKSI 'BAGAI PUTERI' NUR FAZURA

Aksi menarik Nur Fazura yang menggayakan pakaian ala-ala puteri pengantin. Iyalah, meskipun impiannya dulu tidak kesampaian, namun sekurang-kurangnya Fazura nampak cantik dan menawan dengan gaya sebegini.

Artikel terdahulu:

SIAPA TIRU SIAPA - HANEZ SURAYA VS NUR FAZURA

Bak kata orang, kalau dah cantik tu, pakai apapun kena. Pada anda yang mahu cuci mata, jom kita tengok gelagat Fazura yang pastinya menarik minat ramai jejaka di luar sana. Heh.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


ENGGAN JELASAN MENGENAI STATUS - NORYN AZIZ AKUI BAHAGIA BERSAMA ANAK

Sebelum ini, penyanyi Noryn Aziz dan suaminya dikatakan telah hadir ke Mahkamah Syariah Kuala Terengganu pada 1 April 2018 untuk menghadiri sesi majlis sulh pertama. Namun sehingga kini status perkahwinan mereka masih belum diketahui. Noryn dan suami bernikah pada 22 Januari 2010 dan dikurniakan seorang cahaya mata lelaki Raja Bariq Umar Shah, 4.

Bagaimanapun, Noryn akui kehidupannya kini lebih bahagia bersama anak kesayangannya yang berusia enam tahun. Noryn atau nama sebenarnya, Norazmahwati Abd Aziz turut memohon untuk tidak mahu menjelaskan apa-apa mengenai statusnya sama ada masih berkahwin atau tidak dengan Datuk Raja Kamarul Bahrin Shah Raja Ahmad Baharuddin Shah.

"Saya benar-benar bahagia dengan kehidupan saya sekarang, lebih-lebih disamping anak tersayang. Apa yang berlaku sudah pun berlalu dan kini masanya untuk saya 'move on' kerana saya tahu masa depan saya cerah," katanya.

Klik untuk gambar besar

Tambah Noryn lagi, dia kini mahu memberi fokus kepada dirinya sendiri kerana dia akui sedang melalui satu fasa yang indah: "Apa yang penting, saya kini mahu memberi fokus kepada diri saya sendiri untuk menyanyangi diri ini dan lakukan apa sahaja yang saya suka.

"Saya dapat rasakan perjalanan kehidupan ini sangat indah. Lagipun kehidupan ini kita tidak boleh tersekat di situ sahaja. Kita perlu cuba untuk mencari kebahagiaan itu untuk jadi lebih kuat," ujarnya.

www.myartis.com / Sumber & foto: Astro Gempak & Instagram Noryn Aziz

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR-GAMBAR NABIL & NAZIRAH...

Mungkin ramai yang sudah sedia maklum yang Nabil (Raja Lawak), 28 dan Nazira Ayub (bekas Pramugari Airasia) , 23 akan berkahwin pada 30 September 2011 di Masjid Wilayah, Kuala Lumpur. Sementara majlis resepsi mereka pula dijadualkan berlangsung pada 2 Oktober 2011 di bandar I-City, Shah Alam, Selangor.
 Difahamkan, mereka memimpikan perkahwinan berkonsep 'kartun wonderland'. Mungkin ini disebabkan Nabil merupakan seorang pelawak dan dia ingin perkahwinannya itu menghiburkan tetamu yang berjumlah sekitar 1500 orang.
 Bagaimanapun, sebelum perkahwinan tersebut berlangsung, apa kata kita lihat dulu aksi Nabil dan Nazira yang disediakan oleh 'Kad Lestari & Festival Pengantin'. Apa-apapun, tahniah diucapkan... semoga perkahwinan yang bakal menjelang itu memberi seribu kebahagiaan buat Nabil dan Nazira.
  Klik untuk imej besar...             GAMBAR LAIN... KLIK DI SINI    .


SHEIKH MUSZAPHAR & BELLA DI MALDIVES

Seronok nampaknya bila Bella makan angin bersama papanya di Maldives semperna Graduation ceremony yang diadakan di sana. Cantik macam syurga dunia kata Dr Sheikh kita yang sempat posing tepi laut yang amat indah mempersona.

"Just got back from Maldives today....
Bella surely enjoyed herself at Paradise..."
Klik untuk imej besar...

"Thankyou Dr.Sheikh M S/Astronaut for the inspiring lecture you gave in the Maldives. It was a pleasure to meet the FIRST astronaut of Malaysia. Thankyou so much for your presence at the Graduation ceremony.. :D and thankyou for this photo"


"SAYA BERJAYA MENEWASKANNYA" - 2 BULAN DIDIAGNOS, SANJAY DUTT DAKWA DIRINYA BEBAS KANSER PARU-PARU

Sekitar bulan ini, superstar Bollywood iaitu Sanjay Dutt mengaku dirinya menderita kanser paru-paru tahap 4 yang berjaya didignos para doktor pada Ogos lalu.

Namun terkini menerusi satu muat naik di laman sosial, Dutt mendakwa dirinya kini bebas dari penyakit kanser paru paru tahap 4 yang dihidapinya.

Dutt menyampaikan khabar bahagia itu semalam, sebagai hadiah ulang tahun terhebat buat anaknya yang merupakan sepasang kembar Idra dan Sharaan.

Klik untuk gambar besar

"Beberapa minggu lalu adalah sangat sukar buat saya dan keluarga. Namun seperti banyak kata orang, Tuhan akan memberi perjuangan yang sangat sukar kepada 'tentera' yang kuat.

"Dan di hari ini, hari ulang tahun anak saya, saya telah berjaya menewaskan kanser dan menjadikan ia sebagai hadiah ulang tahun paling bermakna buatnya iaitu kesihatan buat keluarga," tulisnya dalam keterangan yang dimuat naik di platform media sosial Instagram dan Twitter miliknya.

Bersama nota itu, Dutt juga mengucapkan terima kasih kepada doktor dan para jururawat yang telah menjaganya sepanjang dimasukkan ke Hospital Kokilaben selama beberapa minggu.

Pengumuman dirinya telah berjaya mengalahkan kanser itu dibuat setelah doktor memberi pengesahan bahawa penyakit tersebut tidak lagi berada dalam tubuhnya. Menurut laporan The Hindustan Times, hal itu disahkan oleh wakil aktor tersebut.

"Beberapa bulan lalu doktor mengesahkan Dutt mempunyai kanser paru paru. Sejak itu dia telah menjalani banyak rawatan dan rutin melakukan semua nasihat doktor.

"Setelah melalui beberapa siri rawatan intensif, doktor memberi khabar baik, dirinya positif bebas kanser," kata wakil Dutt.

www.myartis.com / Sumber & foto: Astro Gempak & Instagram @duttsanjay

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


10 GAMBAR - RAGAM TERKINI EJA & ANAKNYA NUR EISHAL

Tahun 2013 ini, kiranya sudah 13 tahun Eja atau nama penuhnya Siti Shahrizah telah berkahwin dengan Mohd Silahuddin Jamaluddin. Meskipun awalnya merahsiakan perkahwinan tersebut, namun nampaknya mereka tetap bahagia sebagai suami isteri.

Kini, anak mereka yang bernama Nur Eishal sudah pun berusia lebih 4 tahun. Apa yang pasti, Nur Eishal dimanja dan disayangi 'bagai menatang minyak yang penuh'. Iyalah... anak tunggal katakan. Jom tengok!


SANA SINI - AARON AZIZ DAN KEDAI MAKANNYA

SANA SINI:

Bukan peniaga bazar ramadan sahaja yang sibuk dibulan Ramadan, malah Aaron Aziz juga sibuk menguruskan kedai makan yang baru dibukanya. Difahamkan, ia berkonsepkan kafe dan diberi nama Kidz & Creme, dan sudah mula beroperasi sejak sebulan yang lalu di Setia Alam, Selangor..

"Alhamdulillah, ini satu lagi impian saya untuk membuka restoran yang berbentuk kafe.  Istimewanya, kafe ini turut menyediakan ruangan berkonsepkan dapur khas untuk anak-anak yang datang bersama ibu bapa mereka.  Sebab itu saya namakan kafe ini sebagai Kidz & Creme," ujar Aaron dipetik sebagai berkata.

"Sepanjang Ramadan ini kita menyediakan hidangan berbuka puasa berbentuk bufet.  Dan selepas hari raya nanti, kafe kita akan beroperasi seperti biasa iaitu 12 tengah hari sehingga 9.00 malam untuk hari bekerja kecuali Isnin dan pada waktu hujung minggu sehingga jam 10.00 malam," ujar isterinya pula, Diyana.

"Sepanjang Ramadan ini boleh dikatakan setiap hari dia akan datang kafe.  Dia tidak mahu duduk diam sebaliknya dia juga sibuk bekerja menjadi pelayan.  Kalau nak tahu, dia sangat pentingkan kebersihan.  Dan dia sangat cerewet tentang hal itu," tambah Diyana.

Untuk info, Aaron kini juga sedang sibuk memromosikan filem 'Tembus' yang akan ditayangkan pada 28 Julai ini diseluruh negara.

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


AME 2018: KHAI BAHAR, NEELOFA 'ARTIS PALING MELETOP'

Tahniah kami ucapkan kepada penyanyi Khai Bahar dan pelakon Noor Neelofa yang telah dinobatkan sebagai pemenang kategori utama Anugerah MeleTOP 2018 (AME2018) pada acara yang diadakan di Axiata Arena, Bukit Jalil pada malam semalam.

Penyanyi lagu 'Bayang' itu membuat kejutan apabila muncul sebagai pemenang kategori 'Top Top MeleTOP' (Lelaki) selain membolot dua lagi buah trofi menerusi kategori 'Penyanyi MeleTOP' dan 'Lagu MeleTOP' (Bayang).

Menerusi kemenangan itu, Khai, 24, membawa pulang hadiah wang tunai keseluruhan berjumlah RM20,000 berserta trofi.

Dalam pada itu, 'Top Top MeleTOP' (Wanita) milik pengacara dan pelakon Neelofa selain membawa pulang trofi menerusi dua kategori lain, 'Pelakon TV MeleTOP' dan 'Fesyen MeleTOP'.

Drama lakonannya, 'Red Velvet' bersama penyanyi Alif Satar turut memenangi menerusi kategori 'Drama MeleTOP'.

Seperti Khai, pengacara dan juga usahawan berusia 29 tahun itu membawa pulang hadiah wang tunai keseluruhan RM20,000 berserta trofi.

Klik untuk gambar besar

Bagi kategori utama, pemenang membawa pulang hadiah wang tunai RM10,000 manakala kategori lain RM5,000 berserta trofi sumbangan Astro.

Sementara itu, AME2018 memberikan 'Anugerah Khas' kepada bekas pembaca berita Dunia Jam 10 di RTM, Datuk Harjit Singh Hullon bagi menghargai bakti beliau dalam bidang penyiaran selama 45 tahun sejak 1971.

Pada 2011, beliau telah menerima pengiktirafan sebagai 'Penyampai Berita Televisyen Paling Lama Berkhidmat' oleh Malaysia Book of Records.

Anugerah itu disampaikan oleh pengacara terkenal Datuk Aznil Nawawi. Manakala, Nabil Ahmad, Neelofa bertindak sebagai pengacara AME2018 bersama hos jemputan iaitu Sabri Yunus, Sherry Alhadad, Jihan Muse dan Zul Ariffin.

Pemilihan pemenang dilakukan berdasarkan seratus peratus undian peminat menerusi laman web khas yang disediakan.

Berikut adalah senarai penuh pemenang AME2018:

Artis Baharu MeleTOP - Farah Nabilah

Si Cilik MeleTOP - Arif Jiwa Asyraf

Couple MeleTOP - Jep Sepahtu & Sari Yanti

Program Radio MeleTOP - Johara Pagi Era

Penyampai Radio MeleTOP - Johan (Era)

Program MeleTOP - Sepahtu Reunion Live 2017

Hos MeleTOP - Nabil MeleTOP

Artis Lawak MeleTOP - Zizan Razak

Drama MeleTOP - Red Velvet

Pelakon MeleTOP - Neelofa

Grup/Duo MeleTOP - Datuk Seri Siti Nurhaliza & Faizal Tahir

Penyanyi MeleTOP - Khai Bahar

Lagu MeleTOP - Bayang (Khai Bahar)

Filem MeleTOP - J Revolusi

Bintang Filem MeleTOP - Nur Fazura (J Revolusi)

Top Top MeleTOP (Lelaki) - Khai Bahar

Top Top MeleTOP (Wanita) - Neelofa

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


KIRIM TUDUNG KE ISRAEL - PEMINAT NEELOFA 'BERTIKAM LIDAH' DI IG

Jika sebelum ini isu untung RM50 juta setahun serta unfollow akaun artis menjadi bualan hangat peminat Neelofa, terkini isu mengirimkan barang ke Israel pula menjadi perbalahan dikalangan mereka.

Semuanya gara-gara Neelofa mempamerkan resit di Instagramnya yang menampakkan alamat Israel dengan caption: "It's from Israel. IL Thank you, Alhamdulillah."

Meskipun ada yang marah dan tidak berpuas hati, namun ada juga yang setuju dengan tindakan Neelofa dan menyatakan di Israel juga ada orang Muslim yang menetap di sana.

Neelofa bagaimanapun tidak memberi sebarang respon terhadap apa yang diperbalahkan itu.

Resit yang menjadi perbalahan

Foto: Neelofa IG

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"MEMANG SEKARANG WAJIB JATUHKAN MARUAH ORANG DI TELEVISYEN KE? TAK ADA FIKIR PERASAAN ORANG KE?" - AC MIZAL

Baru-baru ini, pelakon dan pengacara Datuk AC Mizal telah meluahkan pandangannya menerusi hantaran di Facebook dimana dia dalam nada sindiran meminta individu yang gemar menjatuhkan maruah orang agar menerbitkan rancangan televisyen sendiri yang sesuai dengan cara mereka memberi komen kepada peserta.

"Memang sekarang wajib jatuhkan maruah orang di televisyen ke? Tak ada fikir perasaan orang ke? Awak itu dah sempurna? Jangan bagi alasan dah tanggungjawab kena komen! Nak viral sampai jatuhkan maruah orang, baik buat rancangan Ayuh Maki Orang.

"Bergurau dan maki orang lain di depan orang ada tahapnya. Nasib baik bukan saya yang kena. Saya dah dalam industri selama 33 tahun dan saya benci orang yang menjatuhkan maruah orang hanya untuk hiburan," katanya.

Tambah AC atau nama sebenarnya Mizal Zaini, 52, lagi, dalam usaha mendidik perlulah menggunakan kaedah yang tepat sekali gus menghargai usaha diberikan oleh peserta.

Klik untuk gambar besar

"Setiap usaha harus dihargai. Kelemahan bagi kamu mungkin adalah kekuatan bagi mereka. Mendidik bukan mengherdik. Mengajar lebih baik dari menunjuk pandai! Tiada orang yang sempurna," ujarnya.

Sebelum ini, persembahan pasangan sepupu iaitu Sissy Imann dan Naim Daniel menerusi lagu 'Jampi' nyanyian asal Hael Hussaini menerima komen pedas Mas Idayu yang menganggap mereka tidak menyanyikan lagu tersebut dengan baik.

Bagaimanapun, Sissy tidak dapat menahan sebak dan mengalirkan air mata sebaik sahaja menerima kritikan berkenaan sehingga ramai tampil menghentam penyanyi dangdut berkenaan.

  ________ IKLAN ________ NEW HOT ARRIVAL TUDUNG BAWAL LAZY/INSTANT BAWAL LAZY TRAVEL MOSSCREPE BIDANG 45" Siap jahit bahagian dagu dan ada 20 pilihan Warna yang menarik.
Tudung bawal yang sangat mudah digayakan kerana kainnya yang sejuk
terletak dan selesa dipakai. Material tidak jarang dan tidak pekakkan
telinga, malah ia sesuai dipakai secara casual ataupun cara lain.  MAKLUMAT:

Material: Mosscrepe Premium

Bawal Mosscrepe Premium High Quality

Size: Bidang 45"
PENGUKURAN:

Labuh dari dagu ke bawah :+-22 inc

Labuh dari atas awning ke belakang :+-30 inc

100% Authentic guarantee (asli) daripada Shopee atau wang dikembalikan.

Beli kat sini :

KLIK DISINI ATAU GAMBAR UNTUK BELI
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NAIK PELAMIN DI SINGAPURA - RAJA ILYA TERUJA, MAHU SETIAP TAHUN

Sekali lagi naik pelamin bersama suaminya, Trent Garrett, 38, dan diraikan dalam satu majlis resepsi yang diadakan di Singapura kelmarin, pelakon Raja Ilya, 34, memberitahu perasaannya yang teruja untuk naik pelamin setiap tahun.

"Kami kahwin lagi kali ni dekat Singapore pula.  Nak kahwin setiap tahun semua negeri laa.." tulis Raja Ilya yang berkongsi perkara tersebut di akaun Instagram miliknya.

Menerusi entri terbaharunya dia berkongsi foto-fotonya bersama suami di atas pelamin lengkap dengan busana pengantin yang bersongket biru Pasangan ini baru sahaja diraikan dalam satu majlis resepsi di Magika Grand Hall, Star Avenue, Lifestyles Mall, Subang pada 19 September tahun lalu.

Raja Ilya dan Trent Garrett yang merupakan ahli perniagaan yang berasal dari Australia berkahwin di kediaman saudara suaminya itu di Perth. Perkahwinan itu diadakan dalam majlis tertutup dan dihadiri keluarga terdekat kedua-dua pihak pada 23 Disember 2018.

Klik untuk gambar besar

www.myartis.com / Sumber & foto: Astro Gempak & Instagram Raja Ilya

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TAK ADA MALUNYA NAIK KENDERAAN AWAM" - MAYA KARIN

Sebuah video ucapan seorang wanita berusia 23 tahun bernama Zahra telah menjadi bualan ramai sehingga ke hari ini. Zahra dalam video tersebut meluahkan keluh kesah kos sara hidup yang semakin meningkat.

Ini termasuklah beliau terpaksa menaiki LRT (Light Rail Transit) untuk ke tempat kerja setiap hujung bulan kerana wang gaji sudah dihabiskan banyak untuk perbelanjaan lain termasuk sea rumah dan ansuran kereta kepada bapa beliau sendiri.

Klik gambar untuk size besar

Keluhan Zahra telah mendapat pelbagai respon positif mahupun negatif dari ramai pihak terutamanya ada yang mengkritik gaya hidup gadis tersebut dikatakan agak mewah pada usia 23 tahun.

Isu Zahra ini telah mendapat perhatian dari Maya Karin yang kini kumpul harta RM8 Juta melalui pelaburan hartanah dengan memberikan pendapat berhubung kenyataan Zahra yang terpaksa menaiki LRT untuk ketempat kerja.

Melalui akaun twitter, Maya Karin berpendapat tidak salah untuk gadis tersebut menggunakan khidmat LRT untuk bergerak ke mana mana kerana ianya satu perkhidmatan yang bagus dan beliau sendiri sering menggunakan perkhidmatan itu serta menunggu stesen MRT sekitar tempat tinggal beliau.

Kata-kata dari Maya Karin mendapat respon positif dan ramai penduduk Malaysia bergantung harap kepada kepada perkhidmatan pengangkutan awam termasuk LRT untuk pergi dan balik ke tempat kerja. Malah, kata netizen mungkin Zahra pun boleh mula amalkan setiap hari.

Keluhan dari Zahra mungkin ingin sampaikan realiti kehdupannya selepas perlaksaan GST. Maklumlah kos hidup semakin meningkat dan ramai rakyat terbeban begitu juga dengan artis lain contohnya 'Kenyataan Panas Awie Tiket Tidak Laku Sebab GST' dan 'Siti Nurhaliza Dedah Masalah Ekonomi Beri Kesan Kepada Simplysiti'.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


BILA BONDA ROZITA BERI MAKANAN & RESORT BUAT PASUKAN RESCUE TUMPANG BEREHAT

Semua sedia maklum mengenai kejadian tanah runtuh pada Jumaat di Father Organic Farm di Batang Kali yang telah meragut banyak nyawa dan sehingga semalam 24 orang dilaporkan meninggal dunia.

Operasi mencari dan menyelamat masih lagi giat dijalankan sehingga hari ini untuk mengesan mangsa yang masih lagi belum ditemui.

Sementara itu, pengasas kosmetik terkenal iaitu Rozita Ibrahim atau mesra disapa Bonda Rozita turut membantu meringankan urusan pasukan penyelamat dengan memberikan resort miliknya sebagai tempat berehat dimana ia tidak jauh daripada tempat kejadian.

Bukan itu sahaja, ibu kepada Datuk Seri Aliff Syukri itu juga menyediakan makanan buat pasukan penyelamat yang sudah bertungkus lumus selepas dua hari menjalankan misi menyelamat.

Klik untuk gambar besar

Menerusi satu video dikongsikan di TikTok, ia memaparkan pasukan penyelamat dilihat sedang berehat di Rumah Bonda serta individu yang memuat naik video berkenaan mengucapkan terima kasih buat Bonda Rozita.

Diruangan komen video tersebut, rata-rata pengguna laman sosial mengucapkan terima kasih buat Bonda Rozita yang sudi menyediakan kemudahan tersebut buat pasukan penyelamat yang berpenat lelah dalam misi menyelamat.

Dalam pada itu, ramai yang turut mendoakan agar operasi mencari dan menyelamat mangsa yang masih hilang dipermudahkan.

  ________ IKLAN ________ JUALAN 12.12 HARI JADI SHOPEE. JOM BOOKING Ayuh dapatkan pelbagai tawaran hebat di Shopee sempena jualan Hari Jadi Shopee yang bermula 12 malam 12 Disember ini. Memang banyak tawaran disediakan termasuk hadiah hebat dan voucher istimewa. Anda boleh booking dulu barangan mahal yang dijual dengan harga murah. Hanya RM12 sahaja. Barangan tersebut adalah terhad, sapa cepat dia dapat.Untuk info, pelanggan baru juga akan mendapat voucher  pembelian barangan pertama dengan diskaun besar. Kalau kena harga, anda mungkin boleh dapat barangan itu secara percuma.
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAWAR KARIM KELUAR RUMAH KETIKA DALAM EDAH - NETIZEN 'BERBALAH'

Kelibat bekas isteri pelakon dan pengacara Fizo Omar, Mawar Abdul Karim keluar di pusat membeli belah bersama anaknya, Wan Maryam serta bersolek cantik itu telah mengundang kritikan apabila beliau keluar dalam tempoh masih edah selepas minggu lalu mengumumkan penceraian.

Menerusi laman Instagram, usahawan tudung Fareeda itu memuatnaik sekeping gambar bermain bersama anaknya di pusat beli belah. Gambar berkenaan merupakan gambar pertama Mawar berada di luar rumah selepas sah bercerai talak satu.

Di ruangan komen, netizen tampil menegur usahawan ini yang tidak mengikut edah dengan keluar dan tampil cantik di khayalak ramai. Dakwa mereka Mawar tidak seharusnya keluar sehingga tempoh tiga bulan serta tidak dibenarkan tampil cantik dengan solekan di depan khalayak ramai.

Klik untuk gambar besar

Bagaimanapun sesetengah mereka pula berpendapat edah bercerai hidup berbeza dengan edah bercerai mati. Menurut mereka, edah bercerai hidup tidak perlu berkabung selama tiga bulan dan terdapat kelonggaran untuk wanita keluar dari rumah atas sebab tertentu seperti mencari rezeki dan urusan kecemasan lain serta boleh bersolek.

Ternyata gambar Mawar itu telah menimbulkan perbalahan dikalangan netizen yang mempunyai berbeza pandangan mengenai edah. Apapun, bab hukum dalam agama adalah lebih untuk merujuk kepada pakar dan ahli agama. Janganlah kita memandai sedap jari menaip komen kerana takut jadi fitnah pula.

www.myartis.com / Sumber & foto: Rotikaya, Beautifulnara & Instagram Mawar Abdul Karim

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KELUARGA ARWAH MAMAT KHALID TERIMA KUNJUNGAN & SUMBANGAN DARI FINAS

Ahli keluarga Allahyarham Mamat Khalid hari ini telah menerima kunjungan dari Perbadanan Kemajuan Filem Nasional Malaysia (Finas). Pengerusinya, Zakaria Abdul Hamid hadir menyampaikan sumbangan RM1,000 kepada balu Allahyarham, Hasmah Hassan di kediaman mereka di Taman Ipoh Jaya Timur 1, di sini.

Isteri arwah Mamat Khalid menzahirkan rasa terima kasih kepada pihak Finas yang sudah beberapa kali tampil memberi bantuan: "Finas sebelum ini pernah datang dua kali iaitu ketika Abang Mamat sakit di hospital. Terima kasih Finas yang menghargai kerja-kerja seni dan orang yang terbabit dalam seni," tuturnya.

Sementara itu, Zakaria berkata, dia mewakili Finas mengucapkaan takziah kepada keluarga pengarah dan penerbit yang disanjungi itu. Menurut Zakaria, pemergian arwah disifatkan sebagai kehilangan sebutir permata dalam industri.

"Sepatutnya saya datang semalam tetapi ketika itu saya berada di Pahang jadi saya terpaksa tangguh. Saya mewakili Finas mengucapkan takziah kepada keluarga Allahyarham. Sebagaimana yang kita sedia maklum, Allahyarham Mamat Khalid ini adalah sebutir pertama dan bintang yang memang susah kita hendak cari ganti.

"Karya Abang Mamat ini adalah satu karya yang agak unik, jika kita tengok filem iaitu bagaimana dia mengembalikan nostalgia cerita di perkampungan dan sebagainya," katanya.

Zakaria berkata, mungkin ada segelintir mempertikaikan hasil kerja dan karya arwah yang sebenarnya unik dan tiada tolok banding. Dalam masa sama, Zakaria beranggapan Mamat Khalid juga perlu dihargai kerana banyak mencungkil bakat yang agak luar biasa dan bakat daripada orang kampung.

"Mungkin ada orang mempertikaikan seperti yang pernah saya dengar filem bodoh dan sebagainya, tetapi sebenarnya karya yang ditunjukkan adalah karya yang begitu terkesan kepada masyarakat. Abang Mamat menampilkan kerja dan penggambaran di kawasan kampung, tidak perlu menonjolkan banglo yang gah, kereta mewah atau pelakon cantik yang mempunyai jutaan pengikut tetapi dia tetap dapat menerbitkan sebuah filem yang 'box office'.

"Beberapa watak seperti Pak Jabit dan sebagainya, yang mana satu watak dan karakter yang mempunyai nilai yang tersendiri. Ini yang sebenarnya kita terhutang budi kepada Abang Mamat kerana mencungkil bakat yang kita tak sangka menjadi satu bakat besar telahpun diangkat oleh Abang Mamat," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


6 BULAN TIADA TAWARAN - ATIKAH SUHAIME KINI 'PEGAWAI PEMASARAN'

Kontroversi sebelum ini iaitu gambar bogel mirip wajahnya bersama dua lagi pelakon lelaki yang tersebar luas itu namapaknya telah memberikan impak besar terhadap kehidupan pelakon yang berasal dari Singapura, Atikah Suhaime.

Ini kerana, kata Atikah, selama 6 bulan tiada sebarang tawaran berlakon yang diterima hingga terpaksa menggunakan duit simpanannya untuk menyara hidup.

Maka dari itu, beliau kini terpaksa melupakan kerjayanya seketika dan mengambil keputusan untuk pulang ke Singapura. Atikah berkata, beliau kini bekerja sebagai pegawai pemasaran di sebuah syarikat swasta.

"Selama enam bulan saya tak dapat apa-apa tawaran sehingga terpaksa menggunakan duit simpanan untuk menampung perbelanjaan.

Klik untuk gambar besar

"Jujur saya katakan disebabkan duit simpanan pun nak habis, saya nekad untuk pulang ke Singapura dan bekerja di sana sahaja.

"Kini saya sedang bekerja di sebuah syarikat swasta sebagai pegawai pemasaran sejak awal bulan Julai lalu.

"Saya tak letakkan masa berapa lama akan berehat tapi Insya-Allah saya akan kembali dalam dunia seni," jelasnya.

Beberapa hari lalu, menerusi akaun Instagram, Atikah ada memuatnaik status seolah memberi gambaran bahawa dirinya sudah penat menghambakan diri di dalam dunia seni.

Walaupun sukar namun beliau terpaksa melupakan kerjayanya seketika dan mencari semula semangatnya yang hilang.

Tidak semua orang bertuah untuk mencipta nama di dalam dunia lakonan di Malaysia ini. Setiap orang sudah tertulis rezeki masing-masing.

Mungkin rezeki Atikah Suhaime di dalam bidang lain. Tak perlu mengharap kepada benda yang tidak pasti, lebih-lebih lagi jika ia mengorbankan kehidupan peribadi kita. Semoga terus maju jaya diucapkan.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


HOT FM - FAIZAL ISMAIL LETAK JAWATAN

Faizal Ismail atau lebih dikenali sebagai FBI mengumumkan di Facebooknya bahawa beliau telah meletak jawatan di Hot FM mulai hari ini (24 Oktober 2013). Sebab-sebab perletakan jawatan itu bagaimanapun kurang pasti dan tidak dijelaskan oleh beliau.

"Alhamdulillah.. FBI Entertainment dah terlibat dgn beberapa produksi tv yang akan ditayangkan tak lama lagi. Bukan tu je, kami sediakan servis a to z untuk sebarang acara (event management) company annual dinner, family day, corporate video, stage show dan macam-macam," ujar Faizal sebentar tadi di FBnya.


KAKA AZRAFF AKUI DIRISIK, BAKAL NIKAH DALAM MASA TERDEKAT

"Memang benar saya sudah dirisik dan Alhamdulillah, majlis ringkas itu berjalan dengan lancar. Majlis itu hanya membabitkan keluarga kami berdua.

"Insya-Allah, kami bakal mendirikan rumah tangga dalam masa terdekat, namun butiran lanjut mengenainya hanya akan dikongsi apabila sampai masanya.

"Terima kasih kepada peminat dan mereka di luar sana yang sentiasa mendoakan kebahagiaan saya," kata penyanyi Kaka Azraff yang mengakui sudah dirisik ahli perniagaan yang dikenali sebagai Adam Azriff.

Belum bersedia untuk berkongsi butiran mengenai hari bahagiannya itu, Kaka, 29,  memaklumkan bakal mengakhiri zaman gadisnya dalam masa terdekat dan meminta peminat supaya mendoakan segala perancangannya berjalan lancar.

Klik untuk gambar besar

Spekulasi Kaka bakal menamatkan zaman gadisnya heboh diperkatakan, baru-baru ini apabila Adam memuatnaik foto seorang wanita dipercayai ibunya menyarung cincin ke jari artis itu menerusi Instagram Story.

Mula berkenalan sejak setahun lalu, Kaka atau nama sebenarnya Nor Atiqa Noor Azraff bersyukur apabila hasrat untuk membawa hubungan mereka ke fasa seterusnya disambut baik jejaka itu.

"Kami sudah berkawan sejak setahun lalu dan sikap positif Adam membuatkan saya yakin untuk membawa hubungan kami ke peringkat lebih serius.

"Jodoh saya tiba tanpa disangka-sangka, namun saya bersyukur dipertemukan dengan Adam. Sukar untuk saya ungkapkan keistimewaan Adam, biarlah hanya saya yang tahu,” jelas penyanyi yang popular dengan lagu 'Bukan Hal Aku' dan 'Sibuk' itu.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KENA JANGKITAN DEMAM VIRAL - EZLYNN HARAP DAPAT CEPAT PULIH

Pada pagi Khamis lalu, penyanyi Ezlynn atau nama sebenarnya Azline Ariffin, 35, telah dimasukkan ke Pusat Perubatan Prince Court selepas mengalami demam panas dan sesak nafas.

Menurut Ezlynn, doktor mengesahkan bahawa dia terkena jangkitan demam viral yang turut membawa kepada penyakit lain seperti asma dan masalah pada buah pinggang.

"Semalam saya minta ahli keluarga datang ke rumah dan bawa saya ke hospital kerana demam panas dua hari, saya juga tidak boleh bangun dan sesak nafas.

"Selain itu, mata saya juga bengkak dan berair kerana alahan dan masalah buah pinggang. Alhamdulillah hari ini (Jumaat) keadaan saya agak baik dari semalam," ujarnya.

Kata penyanyi yang popular dengan lagu 'Hi Hi Bye Bye' ini, dia masih lagi dalam pemerhatian doktor.

Dalam pada itu, Ezlynn tidak menolak demam viral itu dijangkiti selepas pulang bercuti di Lombok, Indonesia, baru-baru ini.

"Mata saya masih bengkak, doktor masih cari ubat sesuai kerana ubat yang diberi semalam tidak sesuai dengan badan saya.

Klik untuk gambar besar

"Setakat ini doktor belum beritahu bila boleh balik, saya harap dapat pulih cepat dan menjalani ibadah puasa seperti biasa," katanya.

Sementara itu, Ezlynn berkata yang beliau enggan dikaitkan dengan apa sahaja kisah peribadinya kerana dia memerlukan masa dan ruang untuk kembali pulih daripada kesakitan.

"Saya tidak mahu komen tentang itu, memandangkan dia (suami), ia akan buat saya lebih tertekan. Saya mahu fokus kepada kesihatan saya dahulu.

"Apa-apa boleh hubungi pengurus saya untuk yang lain. Saya harap awak dapat memahami keadaan saya," tuturnya ketika diminta mengulas mengenai situasi rumah tangganya dengan Adam Fahmi Shamsuddin yang dikatakan goyang ketika ini.

Ezlynn dan Adam mendirikan rumah tangga mereka pada 20 November 2011 dan sehingga kini belum dikurniakan cahaya mata.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


BERJUMPA & BERBINCANG - PUTERI SARAH BERSYUKUR SYAMSUL YUSOF AKHIRNYA SETUJU LAFAZ CERAI 18 APRIL INI

"Syukur Alhamdulillah sebab kami sudah berjumpa bincang semua terma dan syarat. Pasal apa saya nak, dia nak, nafkah anak-anak, semua memang diselesaikanlah semalam. Hari ini pun semua dipermudahkan dan kami boleh 'move on' dengan kehidupan masing-masing dengan tenang.

"Akhirnya semua muktamad, tak payah pening-pening sudah. Saya pun sudah tahu apa saya nak, apa dia nak, cuma tunggu peguam buatkan kontrak persetujuan untuk ditanda tangan. Apa yang penting, saya tidak mahu bermusuh dan berdendam, itu sahaja. Sebelum ini, banyak perkara yang tidak terjawab.

"Sekarang ini segala-galanya sudah terjawab, jadi saya hanya mahu ketenangan. Alhamdulillah, saya sudah menemuinya. Anak-anak tiada masalah beraya dengan bapanya. Jika Syamsul beri kerjasama, saya tidak akan menolak. Tiada apa nak bermusuh dan bergaduh. Semuanya selesai demi kebaikan anak-anak. Saya okay sahaja, tak nak lebih-lebih. Apa yang penting, Syamsul dapat jumpa anak-anak.

"Berkat Ramadan dan solat tahajud segala-galanya dipermudahkan, hari ini," demikianlah kata pelakon Puteri Sarah Liyana, 38, yang meluahkan rasa bersyukur apabila dia dan suaminya, pengarah Syamsul Yusof, 39, mendapat kata sepakat selepas berjumpa semalam bagi membincangkan syarat dan perincian lain dengan ditemani ahli keluarga masing-masing.

Klik untuk gambar besar

Menurut Puteri Sarah, dalam perbincangan tersebut, Syamsul akhirnya bersetuju untuk lafaz cerai terhadapnya pada 18 April nanti di Mahkamah Syariah Kuala Lumpur, di sini, kerana suaminya itu juga memang ingin selesaikan kemelut berkenaan supaya tak payah dipanjangkan lagi.

Hari ini, Syamsul dan Puteri Sarah yang merupakan isteri pertama itu sepatutnya mendengar sebutan keputusan Jawatankuasa Pendamai (JKP) berhubung kes permohonan cerai itu, bagaimanapun JKP terbabit dianggap selesai selepas pertemuan dan perbincangan kata sepakat dibuat mereka.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


4 GAMBAR - KELUARGA BAHAGIA SHUIB SEPAH

Gambar terbaru keluarga bahagia Shuib Sepah, Siti Sarah dan anak mereka yang bernama Uwais Alqarni yang kini berusia lebih 15 bulan. Enjoyzzz...!

Klik untuk imej besar...


ISU JODOH - INI PESANAN AZHAR SULAIMAN BUAT LEONA: "DAH CONFIRM MASUK MEMINANG BARU YOU TUNJUK..."

"Dear Nuna.... Lepas ni kalau dah confirm nak masuk meminang SAHAJA baru you tunjuk pada semua orang who is your boyfriend ok. Don't get yourself suck into the Limelight. "Beware Of The Dark Side" - Uncle Yoda," itulah tulis pelakon terkenal Azhar Sulaiman menerusi laman Instagram miliknya dimana dia ada menitipkan pesanan buat anak gadisnya, Kasih Iris Leona mengenai isu jodoh dan perhubungan cinta.

Siapa tidak kenal Leona yang tidak henti-henti mencetuskan kontroversi. Baru-baru ini, Leona menerusi media sosialnya ada mengumumkan bahawa dia 'patah hati' setelah putus cinta dengan kekasihnya yang bernama Ryan.

Leona yang kini berada di luar negara bagi tujuan melanjutkan pelajaran, juga memaklumkan bahawa dia dan bekas kekasihnya itu masih berkawan sehingga ke hari ini.

Klik untuk gambar besar

Dek kerana itu, Azhar yang gemar menggelarkan dirinya sebagai 'mami' berkata, selepas ini Leona perlu memastikan hubungan yang dibina sampai ke tahap pertunangan barulah dihebahkan kepada umum.

Azhar juga berharap agar anaknya itu tidak lagi mencuri tumpuan netizen dan sentiasa berjaga-jaga dengan sisi gelap. Menjengah ke ruangan komen, rata-rata pengikut media sosial pelakon itu turut menasihati benda yang sama dan berharap agar Kasih Iris lebih matang di masa hadapan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DISANGKA TUNANG, NIKAH DENGAN NAFIEZ ZAIDI DEK FOTO DI SEBUAH MAJLIS - FIFY AZMI TAMPIL NAFI

Gara-gara memuat naik gambar lengkap dengan busana seolah-olah sedang mengadakan majlis itu, ramai menyangka pelakon Fify Azmi dan kekasihnya, pelakon Nafiez Zaidi telah melangsungkan pertunangan atau bernikah.

Malah, ramai yang mengucapkan tahniah, lebih-lebih lagi apabila menonton video pelakon itu teruja pertama kali memakai inai yang dimuat naik di media sosial.

Bagaimanapun, Fify tampil menafikan spekulasi tersebut dan menjelaskan perkongsian itu sekadar meluahkan rasa teruja memakai inai tanpa berniat ingin melakukan sebarang gimik.

Pelakon filem 'Wira' itu berkata, dia memakai inai putih sempena majlis pernikahan adik Nafiez di Perlis, baru-baru ini. Bagaimanapun, Fify bersyukur apabila ramai yang mendoakan baik-baik buat mereka berdua.

Klik untuk gambar besar

"Keterangan gambar yang saya tulis itu bukan bermaksud saya bertunang dengan Nafiez. Memang betul saya tak pernah pakai inai dan itu kali pertama saya pakai. Jadi, saya kongsilah di Instagram.

"Tak pernah ada niat nak 'prank' atau main-mainkan peminat dengan tulisan sebegitu. Saya tulis 'few hours to go' tu pun sebab teruja untuk adik Nafiez yang nikah.

"Ramai peminat, ibu saudara, kawan-kawan dan rakan selebriti DM ucap tahniah sebab ingat saya bertunang. Takkanlah saya nak sorok kalau betul bertunang atau nikah.

"Kami biasa saja tapi ramai orang komen positif dan suka dengan hubungan kami. Bila orang suka, kami lagi gembira. Cuma sekarang belum ada lagi perbincangan untuk bertunang atau kahwin. Masing-masing tengah sibuk dengan penggambaran.

"Insya-Allah kalau ada jodoh, tak ke mana. Saya dan Nafiez pun dah kenal dengan keluarga masing-masing. Buat apa saya nak berahsia kalau nak kahwin, benda baik kan," katanya.

Untuk makluman, Fify dan Nafiez mula rapat selepas kedua-duanya bergandingan dalam filem 'Ada Hantu 2' dan sejak itu hubungan cinta mereka mula dihidu banyak pihak.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DITAWAR GELANG EMAS, WANG KRIPTO 10 DINAR - AISHAH TOLAK

"Alhamdulillah ada yang prihatin pada kes I, terharu sangat di atas tawaran untuk menghadiahkan I, DDK tetapi I terpaksa menolak tawaran tersebut.

"Jutaan terima kasih sekali lagi di atas keperihatinan anda," kata penyanyi Aishah menerusi status Instagram miliknya pada Jumaat yang mendedahkan dua syarikat korporat tampil menawarkan hadiah gantian kepadanya.

Penyanyi lagu 'Janji Manismu' itu meluahkan rasa terharu dan terima kasih atas kesudiaan dua pihak berkenaan yang ingin memberi hadiah kepadanya namun dia mengambil keputusan menolak tawaran itu.

Menurut Aishah, sebuah syarikat produk kecantikan ingin menghadiahkan seutas gelang emas manakala ada pihak turut menawarkan mata wang kripto sebanyak 10 Dinar Dirham Koin (DDK) bersamaan RM8,500.

Klik untuk gambar besar

Minggu lalu, Aishah membuat pendedahan dia masih belum menerima hadiah sebidang tanah lot banglo selepas hampir setahun menjadi juara program Gegar Vaganza musim kee-4 (GV4).

Malah penyanyi itu turut mendakwa, barang kemas hadiah daripada usahawan Datuk Seri Vida yang bernilai RM80,000 juga didapati palsu.

Dalam entri lain Aishah turut mendedahkan ada juga pihak yang ingin menghadiahkan Ais mata wang crypto: "Biarlah selepas ini kalau ada sebarang pampasan ia ditentukan oleh undang-undang sebagai pengajaran.

Aishah menambah, apa dilakukan atas dasar prinsip dan kerana itu juga dia menolak semua tawaran diberikan kepadanya.

"Apa-apa pun terima kasih untuk tawaran diberikan, sebagai seorang wanita tentu sahaja hati melonjak bila dapat tawaran begitu.

"Tapi demi prinsip I terpaksa tolak tawaran ini. Biarlah malam ini I mimpi saja memakai gelang emas tu dan tersenyum," tuturnya lagi.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GV2: "SAYA BERSUNGGUH DEMI ISTERI & ANAK" - EZAD LAZIM

"Saya tak malu untuk mengaku yang saya memang bersungguh ketika menerima tawaran dari Astro. Kalau boleh, saya mahu bergelar juara pada musim ini," ujar Ezad Lazim dipetik sebagai berkata.

Menurut Ezad, tujuan dia menyertai GV2 adalah untuk menggilap semula 'bintang'nya di dalam industri hiburan tanah air.

Ketika ditanya tentang penerimaan masyarakat selepas terlibat kes dadah pada awal tahun lalu, Ezad berkata dia bersyukur kerana mendapat sokongan yang positif.

"Banyak hikmah yang saya dapat selepas kejadian ditangkap ekoran dadah sebelum ini dan syukur masih belum terlambat untuk saya berubah.

"Saya tekad untuk berubah menjadi insan lebih sempurna dengan mendekatkan diri kepada Allah selain tidak mengulangi kesilapan dilakukan sebelum ini," jelasnya.

Malah kata Ezad, dia bertuah kerana sokongan tidak berbelah bahagi daripada keluarga, sahabat dan isterinya banyak menguatkan semangatnya untuk terus fokus kepada masa hadapannya.

"Isteri adalah insan yang sentiasa berada di sisi saya tidak kira pada keadaan sukar atau pun senang dan dialah orang yang banyak menguatkan semangat saya agar melupakan kesalahan lalu dan dekat kepada agama.

"Alhamdulillah kes berkenaan benar-benar telah membuka mata saya dan saya simpan sebagai salah satu lipatan sejarah hidup saya.

"Saya akui kerjaya seni sedikit terjejas selepas ditangkap dulu, tapi mungkin itu adalah balasan atas perbuatan sendiri namun saya bersyukur kerana masih ada juga undangan nyanyian biarpun tidak sehebat sebelum kejadian itu.

"Saya akur dan berjanji akan bangkit semula demi isteri dan anak saya dan saya 'kembali' untuk mendapatkan kepercayaan semua pihak," katanya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


TAYANG BELAKANG LAGI - TASHA SHILLA DIMINTA INSAF

Sebelum ini, pelakon Tasha Shila yang lama menyepi daripada dunia hiburan tanah air itu mengakui bahawa tidak mahu lagi menimbulkan sebarang kontroversi malah mahu berubah tanpa paksaan sesiapa.

Namun baru-baru ini, Tasha sekali lagi menarik perhatian ramai apabila tampil berpakaian seksi sehingga menampakkan bahagian belakang tubuhnya ketika menghadiri satu majlis baru-baru ini.

Klik untuk gambar besar

Perkara itu mendapat pelbagai reaksi dari pengguna media sosial. Ada yang memuji kecantikan busana tersebut dan ada juga yang menyindir dengan sinis apa yang digayakan oleh Tasha.

Jika dilihat kebanyakan kontroversi sebelum ini adalah melibatkan penampilan Tasha yang berani menggayakan pakaian seksi.

Apa pun, semoga Tasha mampu menempuhi segala caci maki peminat yang masih tidak dapat melupakan kontroversi sebelum ini.

Foto: Tasha Shilla IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


CHIWAN & ACHOK LUAH RASA SEDIH KEHILANGAN ANGGOTA CHILOK, KAMAL

Menerusi laman Instagram, pelawak Chiwan meluahkan rasa sedih selepas kehilangan salah seorang anggota kumpulan Chilok, Kamal yang meninggal dunia semalam. Kata Chiwan, selepas ini tiada lagi insan yang sudah dianggap seperti adik yang akan bersama dan menemaninya.

Luahan itu dibuat menerusi Instagram (IG) miliknya beserta sebuah video semasa mereka menyertai sebuah pertandingan lawak di sebuah stesen televisyen. Tambah Chiwan atau nama sebenarnya Mohd Azwan Sabri, walaupun masa perkenalan mereka singkat namun itu sudah amat bermakna buatnya.

"Tak ada lagi org yg panggil aku "chi" guna suara bass..tak ada lagi org yg akan abiskan makanan aku..tak ada lagi orang yg akan bawak patin tempoyak dtg kl untuk aku..even muka ko lg tua dari aku aku dh anggap ko mcm adik aku sendiri mal..tenanglah kau disana sahabat.. aku sayang ko mal semua orang sayang ko mal tp semua kena akur kerana Allah lebih menyayangi kau mal..

"Terima kasih Ya Allah kerana pinjamkan kamal kepada kami even hanya sebentar.. cukup untuk kami merasai kenangan terindah bersama kau mal.. pulang la mal kepada sang pencipta.. satu hari nanti aku akan menyusur jua.. semoga kau dicucuri rahmat dan berada disamping orang2 yg beriman..Al-fatihah," tulis Chiwan.

Sementara itu, Ahok Chilok turut meluahkan rasa sedih kehilangan sahabatnya, Kamal kerana tiada lagi kawan yang kuat bahan dan kawan yang dia boleh bahan dalam Chilok. Kata Acok lagi, sebelum bermula persembahan, dia menyuruh Kamal gelak dulu untuk bagi dirinya hilang rasa berdebar.

Klik untuk gambar besar

"Masa aku datang jenguk kau kat Wad icu aku dah nangis mal, tadi dpt berita kau dah tak ada aku tak tau nak cakap apa, aku terkejut sangat. Allah sayangkan kau mal, lepas ni tak ada kawan yg kuat bahan aku dan kwn yg aku bole bahan dalam Chilok dah.

"Sebelum start show aku mesti suru kau gelak dulu utk bagi aku hilang nervous. Tq mal sebab menjadi pendengar yg selalu membantu dan positif dlm apa keadaan. Aku sayang kau sahabat KAMAL@LAMAK , semoga roh kau dicucuri rahmat dan ditempatkan dikalangan org beriman . #Kamalchilok #chilok #inikalilah #thechilok #luchilokguaguachiloklu #sahabatataspentas #sayangkaumal," tulis Achok pula.

Kamal menghembuskan nafas terakhir di Hospital Putrajaya kira-kira jam 4.40 petang semalam. Jenazah dimandikan di Hospital Putrajaya dan disemadikan di Tanah Perkuburan Islam Kampung Bukit Bangkong, Sepang pada hari ini. Kamal meninggalkan seorang isteri dikenali Bea Zhari yang kini sedang hamil anak sulung.

Terdahulu, Kamal dilaporkan berada dalam keadaan kritikal selepas terlibat dalam kemalangan jalan raya pada hari 10 Oktober lalu. Kamal dibawa ke Hospital Putrajaya dan ditempatkan di Unit Rawatan Rapi (ICU). Akibat kemalangan tersebut, Kamal atau nama sebenar Mohd Kamal Shah Saharuddin mengalami kecederaan pada anggota badan serta kepala dan tidak sedarkan diri.

www.myartis.com / Sumber & foto: Astro Gempak, mStar, Instagram Chiwan Chilok & Achok Chilok

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NETIZEN UCAP TAHNIAH, NAMPAK 'BABY BUMP' - MIZZ NINA TAMPIL NAFI

Sudah pasti pasangan selebriti popular Noh Hujan dan Mizz Nina sering diajukan soalan berkaitan cahaya mata kerana sudah hampir sembilan tahun mendirikan rumah tangga. Bagaimanapun, gambar terbaru yang muat naik oleh Mizz Nina menjadi perhatian ramai apabila peminat membuat spekulasi bahawa penyanyi itu sedang hamil.

Gambar tersebut memaparkan Mizz Nina memakai busana baju kurung dan seakan-akan kelihatan baby bump membuatkan ramai yang menyangkan dirinya berbadan dua. Diruangan komen, rata-rata netizen teruja dan bertanya sama ada benar atau tidak Mizz Nina hamil. Malah, ramai yang mengucapkan tahniah kepada penyanyi itu meskipun tidak mengetahui kesasihan perkara itu.

Menyedari ertri tersebut dihujani dengan komen ucapan tahniah daripada netizen, Mizz Nina kemudian melakukan suntingan pada bahagian kapsyen memberitahu bahawa dia belum hamil lagi serta berterima kasih di atas doa semua pihak.

Klik untuk gambar besar

"Masya-Allah, saya senang hati melihat ucapan anda semua. Begitupun, saya belum mengandung lagi. Ameen! Terima kasih untuk doa anda semua. Mungkin inilah masanya untuk saya kurangkan berat badan," katanya.

Untuk makluman, Mizz Nina mendirikan rumah tangga dengan Noh pada 1 Julai 2011. Sehingga kini, pasangan itu belum dikurniakan cahaya mata lagi. Sebelum ini, Mizz Nina dilaporkan pernah menjalani rawatan kesuburan persenyawaan in-vitro (IVF).

www.myartis.com / Sumber & foto: Rotikaya, Astro Gempak & Instagram Mizz Nina

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ADA YANG SALAH FAHAM ANGGAP SAYA SUDAH PERLAHANKAN KERJAYA..." - EIZLAN AKUI MASIH AKTIF

"Saya masih aktif menerima tawaran. Benar, ada yang salah faham menganggap saya sudah memperlahankan kerjaya selepas nama saya diumum sebagai salah seorang Ahli Perbadanan FINAS. Tapi, sebenarnya saya masih aktif seperti dahulu dan bila ada yang anggap saya perlahankan kerjaya seni, itu cuma salah faham sahaja," demikianlah kata pelakon dan pengarah, Datuk Seri Eizlan Yusof.

Eizlan menegaskan dirinya masih aktif menjalankan aktiviti seni. Masih mengambil tawaran dalam bidang lakonan, pengarahan serta kerja belakang tabir, isu ini timbul apabila nama Eizlan diumumkan sebagai Ahli Perbadanan Kemajuan Filem Nasional Malaysia (FINAS).

Dalam pada itu, Eizlan menganggap tanggungjawab sebagai Ahli Perbadanan FINAS bakal digunakan untuk memperkasakan industri: "Saya orang industri, semuanya rakan-rakan saya. Mereka yang lebih tua saya anggap sebagai kakak dan abang manakala yang lebih muda saya anggap sebagai adik-adik saya.

"Kami bagaikan satu keluarga. Apabila saya dan yang lain diberi tanggungjawab dalam FINAS, kami berazam untuk menjalankan tugas untuk memperkasakan industri kreatif tanah air," ujar Eizlan yang bakal muncul dalam filem terbaru berjudul 'Town Mall'

Klik untuk gambar besar

www.myartis.com / Sumber & foto: Astro Gempak & Instagram Eizlan Yusof

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KALAU ANAK SEORANG PUN SYUKURLAH" - PEKIN KESIAN LIHAT ISTERI BERTARUNG NYAWA LAHIRKAN 'PETRA PEKIN'

Pada sambutan Hari Kemerdekaan negara yang ke-65 iaitu tanggal 31 Ogos lalu, pasangan selebriti, Pekin Ibrahim dan Mona Allen telah selamat menimang cahaya mata sulung lelaki yang diberi nama 'Petra Pekin'.

Menurut Pekin atau nama sebenarnya Mohd Iznan Ibrahim, Mona selamat melahirkan bayi lelaki di Hospital Andorra, sekitar jam 2.39 pagi. Bayi seberat 2.7 kilogram itu, dilahirkan secara normal.

Dalam pada itu, Pekin yang merupakan seorang pelakon dan pengarah itu meluahkan rasa gembira dengan kehadiran bayi lelaki itu serta dalam masa sama kasihan melihat isterinya menahan sakit melahirkan zuriat mereka.

"Tapi, pada waktu yang sama saya kasihan melihat Mona waktu melahirkan anak kami. Saya berada bersama sepanjang proses itu. Dari awal keluar, saya melihat proses itu. Doktor juga bagi kebenaran untuk saya memotong tali pusat bayi, cucikan bayi serta azankan dia di telinga.

Klik untuk gambar besar

"Bila melihat keadaan Mona melahirkan anak, saya rasa macam tidak apalah. Kalau anak seorang pun syukurlah. Sebab saya kasihan melihat keadaan dirinya itu," katanya.

Tambah Pekin, dia tidak sangka anak mereka akan lahir pada hari Merdeka dimana awal dari tarikh jangkaan sepatutnya.

"Paling tidak disangka bila bayi kami dilahirkan pada Hari Merdeka. Rasa macam tidak percaya pula ia baby merdeka.  Kalau hendak diikutkan tempoh bersalin Mona lambat lagi. Tapi, malam semalam iaitu sekitar jam 9.00, saya terpaksa hantar dia ke hospital.

"Kemudiaan doktor memberitahu bahawa dah sampai masanya untuk Mona bersalin. Padahal sebelum, tak nampak pun sebarang tanda-tanda dia akan beranak. Dia (Mona) siap boleh sembang-sembang dan gelak-gelak.  Agaknya baby tu tak sabar nak keluar kot, sebab nak laungkan merdeka.

"Alhamdulillah, baik Mona mahu pun bayi kami, kedua-duanya berada di dalam keadaan sihat. Paling tidak disangka bila bayi kami dilahirkan pada Hari Merdeka. Rasa macam tidak percaya pula ia baby merdeka. Kalau hendak diikutkan tempoh bersalin Mona lambat lagi. Tapi, malam semalam iaitu sekitar jam 9.00, saya terpaksa hantar dia ke hospital.

"Kemudiaan doktor memberitahu bahawa dah sampai masanya untuk Mona bersalin. Padahal sebelum, tak nampak pun sebarang tanda-tanda dia akan beranak. Dia (Mona) siap boleh sembang-sembang dan gelak-gelak. Agaknya baby tu tak sabar nak keluar kot, sebab nak laungkan merdeka," ujarnya.

Tentang perasaan kali pertama menjadi seorang bapa, Pekin akui bahawa dia masih belum mampu untuk gembarkan perasaannya itu dengan tepat: "Sebab ia masih terlalu baru. Tapi, saya akui saya berasa terharu bercampur  gembira pada waktu yang sama," katanya.

Terdahulu, Mona telah memuat naik posting Instagram Story bahawa dia telah selamat melahirkan bayi sulungnya itu. Selepas pemberitahuan itu, Mona telah menerima pelbagai ucapan tahniah daripada rakan-rakan selebriti.

"Alhamdulillah, terima kasih atas doa anda. Mummy dan baby selamat. Baby Merdeka lahir pada pukul 2.39 pagi tadi," tulis Mona menerusi pautan IG story.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DEDAH TEMUI PAKAR - ALYAH TUNDA DAHULU HASRAT JALANI IVF

"Saya ada pergi menemui pakar perubatan sekitar awal tahun ini untuk menjalani rawatan IVF. Oleh kerana jadual seni yang padat berserta kontrak yang telah ditandatangan, saya tunda dahulu hasrat itu. Datuk (Ramli) sudah mempunyai dua anak dan dia tidak pernah memberikan tekanan kepada saya.

"Cuma sebagai isteri dan wanita, saya ingin mempunyai cahaya mata," kata penyanyi Datin Alyah, 37, mendedahkan telah menemui pakar perubatan untuk menjalani rawatan persenyawaan in-vitro (IVF) sekitar awal tahun ini.

Pelantun lagu 'Jutaan Purnama' itu bagaimanapun menundakan hasrat untuk meneruskan rawatan berikutan jadual seni yang padat.

Menurut Alyah, setelah lima tahun mendirikan rumah tangga dia tidak dapat menafikan perasaan ingin bergelar ibu semakin menebal, biarpun suami tidak pernah memberikan sebarang tekanan.

Klik untuk gambar besar

Kongsi isteri kepada maestro muzik tersohor, Datuk Ramli M.S, 60, itu lagi, dia bercadang untuk memperlahankan kerjaya seninya pada tahun depan untuk memberi fokus terhadap usaha mendapatkan zuriat termasuk menjalani rawatan IVF.

"Dalam rawatan terdahulu, doktor telah memaklumkan untuk memastikan rawatan IVF saya berjaya, saya tidak boleh terlalu aktif dalam tempoh kira-kira setahun. Saya perlu melakukan persediaan rapi sebelum melalui siri rawatan tersebut," jelasnya.

Untuk makluman, Alyah dan Ramli telah lima tahun bergelar suami isteri setelah mendirikan rumah tangga sekitar Mac tahun 2013. Pasangan dengan jarak usia 23 tahun itu pernah menimbulkan kontroversi kerana merahsiakan hubungan mereka.

www.myartis.com / Sumber: Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PUTERI SARAH NAFI GILA HARTA: "BELAH SANA TU MINTA MACAM-MACAM..." - IBU SYAMSUL KENANG NASIB CUCU: "ADA TANGAN KEJAM MEMISAHKAN MEREKA"

"Baru balik shooting. Maklumlah working mum cari rezekikan. Alhamdulillah, rezeki tak putus. Now packing for our Tokyo trip sebab esok dah nak berlepas. Work hard, play hard. Cuma I curious... kenapa I pulak yang dikata nak harta suami?

"Pergi holiday pun guna duit sendiri. Yang belah sana tu minta macam-macam. Keretalah, duitlah. Siapa yang kerja? Siapa yang meminta? Funny, maruah takde kena DUIT," itulah kata pelakon Puteri Sarah Liyana yang tampil menjawab tuduhan gilakan harta milik suaminya, pelakon dan pengarah terkenal, Syamsul Yusof.

Belum reda isu Syamsul yang didakwa sudah mendirikan rumah tangga dengan anak kepada pelakon Kazar Saisi iaitu Ira Kazar, terkini Puteri Sarah Liyana pula dikatakan gilakan harta milik suaminya.

Malah, Puteri Sarah baru-baru ini dilihat bergurau dengan memuat naik video TikTok dimana dia menyatakan beberapa syarat yang perlu dipatuhi isteri nombor dua.

Klik untuk gambar besar

"Orang lelaki nak bini dua tiga boleh. Bagi pitih (duit) RM10,000 tiap-tiap bulan. Banglo (sebutir) sebuah. BMW sebuah. Lepastu tak balik tak apa," tuturnya dalam nada bergurau"

Enggan berdiam diri, Puteri sarah atau nama penuhnya Puteri Sarah Liyana Megat Kamaruddin, 37, menjelaskan dia tidak pernah mengejar kekayaan Syamsul kerana masih mampu mencari pendapatan sendiri hasil berlakon tanpa mengharapkan sesiapa.

Berkongsi perkara itu menerusi Instastory yang dimuat naik di Instagram miliknya, Puteri Sarah turut meluahkan rasa syukur dikurniakan rezeki yang tidak putus-putus dan mampu membawa anak-anaknya bercuti ke luar negara tanpa meminta wang daripada Syamsul.

Sementara itu, ibu mentua Puteri Sarah iaitu Datin Fatimah Ismail turut berkongsi rasa sedih mengenangkan nasib kedua orang cucunya yang memerlukan kasih sayang seorang bapa.

Menurut isteri kepada pengarah dan pelakon, Yusof Haslam itu, perkahwinan Syamsul dan Puteri Sarah mendapat restu keluarga namun ada tangan kejam yang ingin memisahkan mereka.

"Mereka (cucu) memerlukan sokongan seorang ayah yang akan membela nasib mereka. Namun ada tangan yang kejam memisahkan mereka," katanya menerusi perkongsian di Instastory miliknya.

Sebelum ini, menerusi hantaran berbeza di Instagram, Fatimah seakan-akan memberi bayangan tidak merestui jika anak lelakinya itu benar-benar telah berkahwin dengan Ira. Ia ekoran timbul khabar angin mengatakan pengarah filem itu didakwa sudah melangsungkan perkahwinan dengan Ira.

Puteri Sarah yang menganggap dirinya teraniaya apabila diberitahu mengenai perkara itu bagaimanapun berharap kedatangan 2023 dapat membongkar segala-galanya.

Untuk makluman, Syamsul dan Puteri Sarah berkahwin pada 8 Mac 2014 dan hasil perkahwinan itu mereka dikurniakan sepasang cahaya mata iaitu Syaikhul Islam, 5 dan Summayah, 3 tahun.

  ________ IKLAN ________ Terbukti berkesan apabila ramai yang guna kata wangi, mudah serap dan mampu merawat kulit dalam masa singkat untuk lebih halus dan cerah. Nak beli kat store pun kadangkala habis takda stock. Semuanya gara-gara racun tik tok. Bagi yang bertunang atau nak mendirikan rumah tangga, elok cuba guna ni untuk hari bahagia. Tak mahal, murah je kerana harganya mampu milik.Beli kat offical store je..!  KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAHKAMAH TOLAK SAMAN KOMITAL JURURAWAT TERHADAP LINDA RAFAR DENGAN KOS RM5,000

"Air mata gembira. Saman komital jururawat terhadap anak guam saya ditolak mahkamah dengan kos RM 5,000.00. Tahniah anak guam saya @lindarafar semoga kemenangan lain menyusul. Terima kasih atas doa doa kalian.

"Semoga yang baik2 akan dipulangkan kepada anda semua," peguam kepada pelakon Linda Rafar, Nurul Hafidzah Hassan menerusi hantaran di laman Instagram (IG)nya yang meluahkan rasa syukur apabila mahkamah menolak saman komital jururawat terhadap anak guamnya dengan kos RM5,000.

Menerusi posting tersebut juga, Hafidzah mengucapkan tahniah kepada anak guamnya serta ucapan terima kasih kepada semua yang telah mendoakan mereka dan berharap kemenangan pada kes susulan.

Klik untuk gambar besar

Linda pada 24 Julai lalu berjaya membatalkan notis komital yang difailkan terhadapnya oleh seorang jururawat sebuah hospital di Shah Alam pada tahun lalu.

Pada 8 Mei 2019, Linda, atau nama sebenarnya Azlinda Rafar, bersama jururawat itu telah mencapai satu penyelesaian luar mahkamah dan difahamkan Linda memenuhi kesemua bahagiannya dalam penyelesaian tersebut.

Namun begitu, jururawat itu tetap memfailkan satu tindakan komital terhadap anggota kumpulan Elite tersebut.  Mahkamah Seksyen Shah Alam telah bersetuju bahawa Linda tidak bersalah dan telah memenuhi kesemua bahagiannya dalam persetujuan tersebut seperti yang dijanjikan.

Untuk rekod, Nurul Hafidzah merupakan peguam sivil dan korporat dari firma guaman NHA Advocates and Solicitors yang mewakili Linda sepanjang kes itu dibicarakan.

Terdahulu, Delegasi Jururawat Malaysia (DON) dilaporkan mengumpul dana bagi membantu seorang jururawat memfailkan notis komital selepas didakwa menjadi mangsa fitnah Linda.

Ia susulan Linda memuat naik satu perkongsian di media sosial kerana berasa kesal atas layanan buruk seorang jururawat ketika ibunya dirawat di sebuah hospital di Shah Alam.

www.myartis.com / Sumber & foto: Astro Gempak & Instagram Nurul Hafidzah Hassan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERPAKAIAN SEKSI - ZAHIDA RAFIK DIKECAM PEMINAT

Pada bulan Ramadan lalu, para peminat Zahida Rafik melahirkan rasa gembira apabila melihat pelakon ini berjinak-jinak memakai tudung walaupun sekadar untuk menghormati bulan tersebut.

Ramai yang mendoakan agar Zahida terus bertudung selepas tamat Ramadhan, atau sekurang-kurangnya tidak lagi tampil seksi.

Ternyata harapan hanya tinggal harapan apabila semalam satu gambar yang dimuatnaik oleh Zahida di laman IGnya telah mendapat kritikan netizen.

Klik gambar untuk size besar

Melihatkan kepada kapsyen pada gambar yang dimuatnaik, kemungkinan Zahida
menghadiri sebuah majlis yang mempertemukan dia dan rakan lama. Selain
pelakon ini, gadis yang mengenakan busana gelap di dalam gambarnya itu turut
sama dicemuh.

Seperti kebiasaan yang kita lihat di bahagian komen IG yang ada
perbalahan, pastinya ada pihak yang menyokong dan membantah apa yang dilakukan
oleh selebriti ini sehinggakan menjadi satu pertengkaran berpanjangan.

Sumber: BN

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


PETERPAN MENYERAH DIRI PADA POLIS

Penyanyi popular Indonesia, Nazril Ariel, dari kumpulan Peterpan akhirnya menyerah diri kepada pihak polis (selasa) selepas dua video seks sendiri bersama teman wanita yang juga selebriti Luna Maya terdedah di internet baru-baru ini. Isu itu juga telah menimbulkan pelbagai andaian dan perdebatan tentang kegiatan porno di internet.Ariel, 28, yang didakwa terlibat dalam skandal "Peterporn" itu sejak video lucah tersebut tersebar di laman-laman web kini menjadi perhatian seluruh dunia."Ariel amenyerah diri hari ini pada jam 3.00 pagi selasa (4.00 pagi waktu Malaysia) selepas polis menamakannya sebagai suspek utama kerana melanggar undang-undang anti-pornography. Jika dia tidak menyerah diri, kami pasti akan memberkasnya," ujar Wakil jurucakap polis, Zainuri Lubis.Bagaimanapun, bagi segelintir peminat Ariel, mereka tetap mempertahankan penyanyi itu dengan mendakwa polis berat sebelah apabila kes melibatkan celebriti popular. Dakwa mereka lagi, apabila kes melibatkan rasuah dan ahli politik, polis dilihat amat lambat bertindak hingga menimbulkan banyak keraguan.Ariel dan Luna Maya...(\__/)(='.'=)(")_(")www.myartis.com 2010


ADIK BONGSU SELAMAT DIRISIK - FAZLEY YAAKOB GEMBIRA SEMPURNAKAN AMANAT ARWAH BAPA

Menerusi perkongsian di laman Instagram, penyanyi yang juga merupakan cef selebriti, Datuk Fazley Yaakob memut naik sebuah video dan meluahkan rasa amat gembira selepas berjaya menyempurnakan amanat arwah bapanya untuk mencari pasangan hidup yang terbaik buat adik bongsunya, Nadia Yaakob.

Menurut Fazley yang juga seorang pelakon, sewaktu dia berkahwin duhulu, bapanya telah pun menitipkan pesan untuk terus menjaga adiknya itu dengan baik terutamanya selepas ketiadaannya nanti.

"Bee adik bongsu ku sayang @nadyaakob, di dalam gambar-gambar ini tersimpan sebuah kisah diantara arwah bapak dan balong. Selepas balong bernikah dengan kaklong @azrene_ahmad, balong peluk bapak dan inilah yang bapak pesan 'Paji, pastikan kau tak sia siakan adik bongsumu, jaga dia elok-elok, carikan pasangan yang benar-benar menyayangi dia, yang mampu menjaga dia seperti bapak jaga dia, terutamanya pabila bapak telah tiada nanti.

Klik untuk gambar besar

"'Ingat pesan bapak, kerana bila bapak dah tiada, kaulah wali utamanya!' Dan jawapan balong, ‘Paji akan pegang amanah bapak ini!'" tulis penyanyi lagu 'Bila April' itu.

Tambah menggembirakan lagi apabila detik bermakna itu jatuh pada tanggal ulang tahun kelahiran arwah bapanya yang ke-71. Malah, Fazley turut memaklumkan dia berasa amat bersyukur kerana majlis merisik dan penyerahan cincin tanda adik bongsunya itu telah pun berlangsung dengan jayanya.

"Ternyata, jika bapak masih hidup, hari ini bapak akan berumur 71 tahun, namun Allah lebih menyayanginya. Namun bapak, Paji dah sempurnakan bahagian pertama janji paji. Hari ini acara merisik telah pun selesai. Cincin tanda telah pun di terima, syukur alhamdulilah," jelasnya lagi.

Meninjau di ruangan komen, rata-rata netizen turut tersentuh membaca perkongsian tersebut selain turut menitipkan ucapan tahniah buat Fazley dan seluruh ahli keluarganya.

"Alhamdulillah, tahniah cik Nadia Yaakob. Al-Fatihah buat arwah Haji Yaakob. - "Al-Fatihah, tahniah untuk adik bongsu kesayangan Datuk. - "Alhamdulillah, syukur. Amanat arwah bapa dijaga dengan baik. I know you can take the responsibility.

"Alhamdulillah, congratulations Nadia Yaakob. Bertuah ada abang seperti Fazley Yaakob. Semoga segala urusan dipermudahkan," antara reaksi-reaksi netizen di Instagram.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GARA-GARA TONTON VIDEO WANITA BERSALIN - HANEZ SURAYA MENGIGAU

Dijangka akan bersalin pada penghujung Disember nanti, Hanez Suraya, 30, telah menonton video wanita bersalin di Youtube.

Menurut Hanez, selepas dia menonton video tersebut, dia berasa bimbang akan keadaannya yang akan bersalin dan perasaan bimbang itu turut terbawa-bawa sehingga dalam mimpi ketika sedang tidur.

"Doktor dah pesan jangan tengok video orang bersalin di Youtube, takut nanti kita bimbang dengan keadaan diri kita masa bersalin nanti.

"Tetapi saya tetap mahu menonton video itu. Bukannya apa, sebagai wanita yang pertama kali bakal bergelar ibu, saya mahu tahu apa yang akan berlaku.

"Selepas menonton video tersebut, perasaan saya sedikit bimbang apakah yang bakal saya lalui nanti. Sampai saya mengingau semasa tidur. Hahaha..," ujar Hanez dipetik sebagai berkata.

Tambah Hanez, dia juga telah meminta nasihat daripada ibunya dan mendapatkan khidmat bidan bagi persediaan bersalin dan proses berpantang nanti.

Dalam pada itu, kata Hanez, dia banyak menghabiskan masa berehat di rumah kerana tubuh badannya kini mudah letih.Namun, dia tetap cuba keluar berjalan-jalan bersama keluarga, bagi memudahkan proses kelahirannya nanti.

"Sekarang ini, berat badan saya mencecah 71 kilogram (kg). Berbanding dengan sebelum mengandung, 51 kg. Jadi saya mudah letih dan kadang-kadang mengalami sedikit masalah tidur.

"Jadi, walaupun tidak ada aktiviti, saya akan banyakkan berjalan dengan keluarga," jelasnya.

Mengenai perancangannya selepas bersalin nanti, Hanez berkata yang dia ingin memberi fokus kepada bakal anaknya dan keluarga dahulu sebelum memikirkan tentang kerjaya seni.

"Saya pun tak tahu macam mana susunan masa saya selepas bersalin nanti. Tengok dahulu macam mana., yang penting saya mahu fokus pada anak yang bakal lahir ini dan keluarga dahulu sebelum memikirkan tentang kerja pula," katanya.

Untuk rekod, Hanez telah mendirikan rumah tangga dengan Romie Razin Adilha Abd Rais pada 14 Mac lalu.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ARIFF MESEJ A. AIDA - MAS KHAN TETAP PROMOSI, ENGGAN CAMPUR ADUK KERJA & PERIBADI

Berhubung isu kehilangan wang pelaburan RM200,000 yang sebelum ini diperkatakan, penerbit Datuk A Aida, 50, memberitahu dia menerima mesej daripada bekas suaminya yang juga pelakon, Ariff Aziz yang mengucapkan terima kasih atas penjelasan isu tersebut. A. AIda berkata, mesej itu dikirim Ariff menerusi Direct Message (DM) di Instagram baru-baru ini.

"Dia mesej, saya balas. Saya hanya cakap okay dan terima kasih saja. Kita memang bagi tiga nama yang tahu mengenai akaun bitcoin untuk siasatan. Hasil siasatan polis mendapati dia tidak terbabit. Itu yang dia mesej.

"Jadi, tidak perlu untuk saya bergaduh dengannya. Bagi saya, apa yang pernah berlaku antara kami biarlah berlalu. Ia sudah tinggal sejarah. Masing-masing boleh fokus dengan kehidupan sendiri," tuturnya.

Menerusi mesej yang dihantar, bekas suaminya juga berharap mereka masih boleh menjadi kawan: "Saya tidak ada apa-apa masalah dengan dia. Kami bercerai pun cara baik. Cuma, buat masa sekarang biarlah masing-masing fokus dengan kerjaya dan kehidupan sedia ada.

"Apatah lagi filem Ratu Kala Jengking: Puteri Keranda terbitan syarikat saya baru ditayangkan. Jadi, saya mahu fokus betul-betul. Saya berharap peminat dapat memberi sokongan dan pergi menonton filem tempatan. Saya boleh janjikan, filem ini berbeza dengan karya sedia ada," jelasnya.

Sementara itu, meskipun kemelut dengan A. Aida belum selesai, pelakon Mas Khan tetap menjalankan tugas mempromosikan filem lakonannya, 'Ratu Kala Jengking: Puteri Keranda' di laman Instagram. Menurut Mas Khan atau nama sebenarnya Mas Hidzhir Khan Mas Fadzillah Khan, 26, dia mahu bersikap profesional dan enggan mencampur aduk urusan kerja dengan masalah peribadi antara mereka.

Klik untuk gambar besar

"Kerja tetap kerja. Sebagai salah seorang pelakon dalam filem tersebut, ini adalah tanggungjawab saya untuk mempromosikan hasil lakonan saya juga. Bila perkara yang melibatkan soal kerja, emosi kita perlu disimpan di rumah. Saya hanya mahu bersikap secara profesional sahaja. Apa sahaja isu atau masalah antara kami itu, tidak perlu dicampur aduk dalam soal kerja," kata Mas Khan.

Mas Khan diminta mengulas mengenai beberapa foto dan status berkenaan mempromosikan filem terbitan A. Aida itu di lama sosialnya. Menerusi laporan mStar pada 18 Februari lalu, A. Aida menegaskan Mas Khan dilarang dan tidak akan mendapat peluang lagi untuk berlakon dalam filem atau drama terbitannya.

Justeru itu, A. Aida turut memberitahu aktor tersebut tidak diundang untuk menyertai sebarang promosi termasuk tayangan perdana filem Ratu Kala Jengking Puteri Keranda yang diadakan baru-baru ini. Larangan itu dibuat berikutan dia sudah hilang kepercayaan terhadap Mas Khan kerana dipercayai menjadi suspek berhubung kehilangan wang pelaburannya berjumlah kira-kira RM200,000.

Dalam pada itu, Mas Khan berkata dia enggan mengulas lebih lanjut mengenai isu yang berlaku antara mereka berdua kerana tidak mahu kenyataannya disalah tafsir. Biarpun tidak akan berpeluang berlakon dalam produksi A. Aida namun Mas Khan masih diberikan rezeki lakonan daripada pihak produksi lain.

"Saya tidak mahu memberi sebarang kenyataan berkenaan isu yang terjadi antara saya dan dia sebab ia akan mengeruhkan keadaan lagi. Alhamdulillah, saya masih lagi menerima beberapa tawaran berlakon dengan produksi lain seperti JS Pictures Sdn Bhd," ujarnya.

www.myartis.com / Sumber & foto: Harian Metro, mStar, Instagram A. Aida, Mas Khan & Ariff Aziz

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AJL27 TV3 - YUNA UNDUR DIRI

Nampaknya, komitmen untuk proses rakaman album di Los Angeles, Amerika Syarikat lebih penting berbanding beraksi pada kemuncak Anugerah Juara Lagu ke-27 (AJL27). Oleh yang demikian, Yunalis Zarai atau Yuna terpaksa menarik diri daripada beraksi di Stadium Putra Bukit Jalil, Ahad ini demi albumnya.

Dan keputusan untuk menarik diri itu telah diberitahu oleh Nor Zaina Wardah (Wawa) demi kebaikan semua pihak. Meskipun keputusan dibuat disaat akhir, namun ia lebih baik disuarakan sekarang daripada menghampakan jutaan penonton yang mengharap nanti.

"Bukan sengaja Yuna mahu menghampakan peminat. Tetapi dia sekarang ini masih dalam proses rakaman album terbaru.

"Kebetulan sekarang Yuna tidak lagi bernaung di bawah Fader Label dan telah menandatangani kontrak dengan syarikat rakaman utama di Los Angeles, jadi dia terikat dengan komitmen yang bertembung dengan AJL27," katanya kepada media.

“Buat masa ini kami belum memutuskan siapakah yang menggantikan Yuna kerana senarai nama yang dicadangkan masih dalam peringkat perbincangan dengan pihak TV3.

Apa-apa pun, esok, penyanyi gantian akan dibuat dan dipilih berdasarkan kepada kesesuaian vokal penyanyi.” ujar Wawa yang merahsiakan syarikat rakaman yang disertai Yuna itu.


"KITA YANG MELIHAT INI PUN DIUJI... JANGAN DIBESARKAN ISU DENGN MENGECAM" - SHAHIR

"Saya rasa apa jua bentuk yang kita lihat seperti yang digambarkan itu mungkin satu ujian. Kita cuba ambil dari sudut yang positif. Kalau seseorang berkelakuan sebegitu, barangkali dia ada masalah sendiri yang kita tak tahu pun. Kadang-kadang, kita yang melihat ini pun diuji juga sama ada kita mengecam semata-mata atau kita bantu mereka untuk berubah.

"Saya menyeru untuk sama-sama kita membantu sahabat-sahabat kita yang sedang berdepan ujian. Mungkin ada kelemahan cara dari segi cara mengendalikan media sosial dan kita sebagai saudara seislam sepatutnya saling menasihati. Jangan diperbesarkan isu dengan mengecam sebab tiada manusia yang tak buat silap di dunia ini.

"Jadi, kita cuba maafkan dan insya-Allah, kita perbetulkan sama-sama. Kita tengok silap orang lain tapi tak tengok silap diri sendiri. Bagi saya, kalau semua sibuk mengecam akhirnya, orang yang buat silap akan kekal begitu," demikianlah ujar penyanyi Shahir Zawawi.

Klik untuk gambar besar

Kenyataan itu Shahir ketika diminta memberi pandangan tentang kontroversi berlaku dalam industri yang sepertinya berlaku bersahut-sahutan sejak kebelakangan ini termasuklah isu seperti 'Kak Long 7E' dan rakan seperjuangan, Zul Ariffin yang menggelegak dengan sensasi video

Menyedari kekecohan yang timbul dalam industri seni tanah air sejak akhir-akhir ini, Shahir menyeru orang ramai agar memainkan peranan masing-masing. Kata Shahir atau nama sebenarnya Ahmad Shahir Zawawi itu, budaya mengecam tanpa usul periksa patut dihindari masyarakat demi kehidupan aman bersama.

Sehubungan itu, pelantun lagu 'Kebahagiaan Dalam Perpisahan' itu berharap orang ramai tidak hanya pandai mengecam namun pada masa sama, belajar untuk memaafkan dan sama-sama perbetulkan apa yang salah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TINGGALKAN KONDO MEWAH - NIENA BAHARUN SELESA DUDUK BERSAMA MENTUA

"Selepas kahwin saya tinggal di rumah mentua, kebetulan masa tu tengah tunggu rumah sendiri selesai proses renovasi. Dalam masa sama juga saya pregnant anak pertama. Maka kami pun tinggal la di rumah in law sampai selesai proses bersalin anak pertama pada Oktober 2019.

"Tapi sebenarnya rumah kami dengan mentua tak jauh pun, jarak sekitar 5 kilometer je. Tu pun kadang-kadang kami on off balik sana. So masa anak pertama berumur empat ke lima bulan pada tahun 2019 kami pindah rumah ke sendiri.

"Nak jadi kan cerita, tiba-tiba Covid-19 muncul sekitar awal tahun 202 maka kami ambil keputusan untuk kembali tinggal bersama mentua. Mereka ajak duduk sekali, memudahkan sekiranya ada apa-apa yang berlaku.

"Sebab masa tu sudah ada ura-ura nak PKP, tak tahu lagi situasi tu macam mana," demikian kata pelakon Datin Niena Baharun yang mengakui dia lebih selesa tinggal bersama mentua sejak selepas berkahwin pada 2018.

Klik untuk gambar besar

Niena nampaknya tidak seperti pasangan lain yang berkahwin tentunya mengimpikan untuk hidup berdikari tanpa campur tangan keluarga kedua-dua belah pihak.

Cerita Niena atau nama sebenarnya Amaniena Kamarul Baharun, 28, sungguhpun memiliki kediaman sendiri bersama suami, namun hidup bersama mentua lebih menggembirakan.

Terdahulu Niena berkongsi pengalamannya tinggal di rumah mentua sehingga kini dia mempunyai dua cahaya mata bagi menjawab pertanyaan peminat di laman Instagram.

Menurut Niena lagi, antara faktor dia terus tinggal bersama mentua adalah bagi menghormati permintaan mereka yang risau tentang perkembangan tumbesaran anak-anaknya. Tambah Niena tinggal bersama keluarga mentua juga dapat mengelak daripada tekanan.

"Rumah kami jenis kondo manakala rumah mentua adalah landed house. Faham je la apabila duduk rumah bertingkat tinggi ni rasa macam terkurung sikit tambahan pula ada anak yang tengah nak membesar ni.

"Rasa kasihan dekat anak-anak sebab tak boleh bebas sangat. Kalau duduk rumah landed sekurang-kurangnya mereka boleh buat macam-macam aktiviti dan kenal dunia luar. Tak ada la sampai stress. Apabila dah terbiasa duduk ramai-ramai, kemudian pindah duduk empat beranak je bosan la juga," ujarnya lagi.

Untuk makluman, Niena berkahwin dengan Datuk Aliff Firdaus Abdul Hadi pada 1 Februari 2018 di Masjid Al Sultan Ismail Petra Kota Bahru, Kelantan. Pasangan ini dikurniakan dua orang anak iaitu Adiel Mikael, 3, dan Alyssa Marissa, 2.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HASRAT TUNAI UMRAH, HAJI - JOEY BPR TERPAKSA TANGGUHKAN

"Bagi saya, kalau nak pergi umrah atau haji, seharusnya selesaikan segala hutang yang ada. Barulah afdal dan dapat haji mabrur. Saya sebenarnya tidak berhutang dengan sesiapa, baik kereta mahupun rumah," kata penyanyi kumpulan Bumi Putra Rockers (BPR), Joey yang terpaksa menangguhkan impian untuk menunaikan umrah serta mengerjakan haji dalam masa terdekat kerana namanya tersenarai dalam rekod CTOS Data Systems Sdn Bhd (Ctos) dengan jumlah hutang RM32,000.

Joey, 58, atau nama sebenarnya Johari Mat Rozekhi ketika dihubungi berkata, ia bukan bermakna namanya disenarai hitam tetapi dia mempunyai prinsip sendiri dalam menunaikan ibadah. Menurutnya, masalah ini tercetus apabila seorang rakannya, Anuar dan isterinya mengajaknya bekerjasama menubuhkan syarikat.

Memandangkan pasangan suami isteri terbabit gagal dikesan, Joey terpaksa menyelesaikan jumlah ini sendiri. Jelas Joey, dia berasa ralat dan terkejut kerana jumlah RM32,000 amat besar nilainya bagi orang sepertinya. Joey bagaimanapun perlu mendapatkan butiran lanjut Ctos sebelum melakukan tindakan selanjutnya.

"Mereka berniaga menyediakan papan tanda dan peralatan jalan raya. Saya pun bersetuju. Jadi 'sleeping partner'. Tapi masa tu saya berniaga komputer di Kangar, Perlis. Mula-mulanya saya dengar rancak berniaga, tapi kemudian senyap. Bagaimanapun baru-baru ini, saya terima panggilan dari syarikat setiausaha memaklumkan saya ada berhutang sebanyak RM32,000 kepadanya.

"Mungkin kos penyelenggaraan syarikat Sdn Bhd. Saya pun kurang jelas. Tapi dah masuk dalam 'statement' Ctos saya. Saya ada kongsi di Facebook dan bertanya kawan-kawan kalau ada jalan penyelesaian yang boleh menjimatkan.

"Kalau tak, terpaksalah saya selesaikan kesemua jumlah terbabit sebelum saya berhasrat menunaikan umrah atau haji. Maka hajat ini terpaksa ditunda. Jika tidak pada tahun ini, atau tahun depan kerana nak selesaikan Ctos satu hal. Nak kumpul duit umrah satu hal.

"Saya kena bayar atas perkara tiada bersebab. Kalau saya yang belanjakan RM32,000 itu, saya fahamlah juga," jelasnya yang dipetik sebagai berkata kepada Harian Metro.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"MK TETAP MK, MASIH BAD BOY... RANTAI EMAS, SATU HARI NANTI SAYA TANGGALKAN" - MK K-CLIQUE

"MK tetap MK. Masih bad boy (tertawa). Orang luar kena tahu. Sebagai penghibur, tugas kami menghiburkan bukan nak mewujudkan contoh-contoh yang tidak baik. Saya terima teguran masyarakat tentang pakai rantai emas. Jangan risau, satu hari nanti saya tanggalkan.

"Sejak tiga bulan lalu, saya mencari jalan dan masa untuk mengosongkan jadual untuk fokus 100 peratus terhadap kelas agama. Orang cakap perubahan itu nampak terlalu drastik tetapi tidak benar, perkara itu cuma berlaku secara spontan.

"Media sosial hanya tempat dan pilihan kita untuk berkongsi apa yang mahu ditonjolkan atau perlu orang sedari. Tak semua perkara kita ingin tunjuk," demikian kata penyanyi rap dari kumpulan K-Clique iaitu MK.

Klik untuk gambar besar

MK tidak melenting meskipun sering ditegur mengenai pemakaian emas, sebaliknya berkata dia masih dalam proses untuk mendekatkan diri dengan agama.

Baru-baru ini tular kisahnya keluar tiga hari menyertai tabligh, MK atau nama sebenarnya Muhammad Hairi Amin Hamdan dia cuba perlahan-lahan berubah ke arah kebaikan dan bukan secara drastik.

Sedar tanggungjawabnya sebagai figura, MK berkata bukan niatnya untuk menunjukkan contoh tidak baik. Katanya lagi, suatu hari nanti dia akan tinggalkan pemakaian rantai emas.

www.myartis.com / Sumber & foto: Kosmo & Instagram MK K-Clique

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TERIMA KASIH MADUKU, PAKAI PUN PAKAI..." - ZARINA DIHADIAHKAN SET GELANG BERLIAN DARIPADA MADU

Menerusi muat naik di laman Instagram, pelakon Zarina Zainuddin telah berkongsi satu video dimana dia telah menerima hadiah set gelang bertatahkan berlian daripada madunya, Datin Seri Noorhasimah Mohd Noor sempena hari kelahirannya dua tahun lalu.

Dalam hantaran tersebut, Zarina yang sudah hampir 28 tahun hidup bermadu itu mengucapkan terima kasih kepada madunya di atas hadiah itu, Zarina berkata dia terlalu sayang untuk memotong gelang berkenaan.

"Terima kasih maduku Datin Sri Noorhasimah bagi hadiah set berlian. Sebenarnya gelang ni dah lama dah saya dapat masa birthday saya 2 tahun lepas. Saya sayang nak potong. Saya simpan lama-lama, suami saya kata tak baik simpan lama-lama kakak dah bagi tu pakailah," katanya.

Kata Zarina, lebihan potongan gelang tersebut dijadikan sebagai cincin. Ujarnya lagi, dia tidak gemar memakai barang kemas dan lebih suka memakai jam jam tangan. Namun hanya akan memakai barang kemas jika ada acara majlis sahaja.

Klik untuk gambar besar

"Saya ni bukan jenis suka barang kemas. Saya rimas lagipun tangan dah berkedut kulit gelap pakai pun segan. Saya pakai bila semalam ada function tu je. Kalau jam saya suka.

"Terima kasih Datin Sri barang mahal-mahal ni takut nak pakai. Madu saya cantik kulit putih melepak pakai barang kemas pun nampak manis. Saya bila pakai syok sendiri je," tuturnya.

Sebelum ini, Zarina mendedahkan dia sangat menyanjungi dan sangat kasihkan madunya yang banyak mengajar dan membimbingnya ke jalan yang benar.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


4 TAHUN BERGELAR IBU TUNGGAL - DIRA ABU ZAHAR SELAMAT BERNIKAH KALI KETIGA

Pada jam 10.30 pagi hari ini, pelakon dan pengarah Dira Abu Zahar, 36, telah selamat mengakhiri zaman ibu tunggalnya selepas memegang status tersebut selama empat tahun. Tidak menyangka diberi peluang sekali lagi menjadi isteri, Dira memilih ahli perniagaan, Syfik Izdzywan Sidek, 46, sebagai suami barunya.

Dira atau nama penuhnya, Khaidhirah Abu Zahar sah bergelar isteri kepada Syfik dengan sekali lafaz dalam satu majlis akad nikah yang diadakan di Masjid Al Azim, Melaka. Dira menyerahkan lima dulang hantaran berbalas tiga dulang dan menerima mas kahwin RM1,000. Bagaimanapun, jumlah wang hantaran dirahsiakan.

Dira bersyukur fasa hidup baharu sudah bermula: "Alhamdulillah, majlis berlangsung secara ringkas, tertutup dan mengikut prosedur operasi standard (SOP) ditetapkan. Lebih istimewa abang saya, Muhd Idi Iskandar yang menikahkan kami," katanya.

Klik untuk gambar besar

Dira berkata, dia tidak pernah berfikir kembali memegang status isteri: "Namun, Allah bagi rezeki dan peluang lagi. Insya-Allah saya akan berusaha menjadi isteri terbaik kali ini. Anak juga menerima baik kehadiran suami. Keluarga saya bertambah besar dengan kehadiran tiga anak lelaki daripada perkahwinan suami yang lalu," katanya yang berkenalan dengan Syfik kira-kira setahun lalu.

Menerusi perkahwinan pertama dengan vokalis kumpulan Bau, Ash atau Tengku Shafriz-Rullah pada 2007 sebelum bercerai pada 2011, Dira dikurniakan cahaya mata perempuan, Tengku Anggun Deandra yang kini berusia 12 tahun. Dira turut mengambil anak angkat, Waris Iskandar Andiqa ketika berkahwin buat kali kedua dengan Helmi Yusof pada tahun 2011 dan berpisah pada tahun 2016.

www.myartis.com / Sumber: Berita Harian & mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CAPRICE BERI MASA 24 JAM UNTUK MINTA MAAF KACAU ISTERINYA: "JANGAN MAIN GILA... YOU HAVE CROSSED THE LINE"

"Pertama sekali Malaysia, saya tak kisah jika anda mahu membenci saya, maksudnya bencikan saya. Tetapi apabila anda mula kacau isteri saya atau anak saya. Atau menghubungi isteri saya pada malam hari atau WhatsApp isteri saya itu tandanya anda telah melampaui batas antara kehidupan peribadi saya.

"Kenapa? Sebab kita akan mula fikir tentang keselamatan isteri dan anak saya. Jadi awak mempunyai masa selama 24 jam untuk cari Caprice dan minta maaf depan-depan.

"Kali pertama awak text isteri saya, kita fikir okay mamat ni mungkin gila jadi kami berikan dia amaran dengan harapan tidak kacau isteri saya lagi. Tetapi tidak, hari ini (semalam) juga dia text isteri saya, guys jangan main gila terutamanya tentang keluarga.

Klik untuk gambar besar

"Bila orang start melampaui batas dan buat kita risau pasal keselamatan family... You have crossed the line," ujar penyanyi rap, Caprice yang memberikan amaran kepada individu yang mengganggu privasi isterinya, Farra Inalis dengan menghantar mesej menerusi aplikasi WhatsApp.

Tindakan lelaki tersebut telah melampaui batas dan Caprice memberikan tempoh 24 jam kepada individu terbabit untuk membuat permohonan maaf sebelum tindakan lanjut diambil.

Menerusi video pendek itu juga, Caprice yang mendirikan rumah tangga dengan Farra Inalis pada pertengahan November 2021 itu telah berkongsi bukti-bukti kiriman WhatsApp individu tersebut.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BUAT LAPORAN POLIS - AEDY ASHRAF BENGANG INDIVIDU MENYAMAR SEBAGAI DIRINYA UNTUK PERDAYA WANITA

Baru-baru ini, ada seorang individu yang menyamar sebagai pelakon Aedy Ashraf dengan menggunakan alamat emel palsu untuk memperdaya wanita. Bengang dengan dengan si penyamar, Aedy telah membuat laporan di Balai Polis Cyberjaya, kelmarin berhubung hal tersebut.

Aedy ketika dihubungi berkata, dia terkejut apabila terdapat lima wanita tampil berkongsi mengenai perkara itu sehingga ada yang mendakwa sudah bercakap dengan individu itu hampir dua minggu.

"Sudah lima wanita menghantar mesej peribadi kepada saya bertanyakan mengenai kesahihan emel itu. Modus operandinya adalah mengikuti akaun Instagram kenalan saya yang mempunyai alamat emel di profil akaun mereka, kemudian individu ini akan cuba menghantar mesej dan menyamar sebagai saya.

"Ramai yang terpedaya apabila mesej yang dihantar di iMessage itu tertera seolah-olah emel saya sehingga ada yang sudah bercakap dengan individu ini hampir dua minggu.

Klik untuk gambar besar

"Malah individu ini juga dengan beraninya mengajak mereka keluar berjumpa selain ada wanita yang sudah memberikan alamat rumah kepada penyamar ini," katanya.

Menurut Aedy, laporan polis yang dibuat bagi membersihkan namanya selain bimbang maklumat diri disalahgunakan oleh pihak tidak bertanggungjawab.

"Saya ingin tegaskan alamat emel itu bukan kepunyaan saya dan mengingatkan kepada semua untuk lebih berhati-hati. Setakat ini, kesemua wanita yang menghubungi saya memaklumkan tiada ugutan atau perkara tidak baik berlaku kepada mereka," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


" 'DATUK SERI' BERI BON 1 JUTA EURO... DIA INGAT KAMI BODOH AGAKNYA" - USTAZ KAZIM PESAN HATI-HATI DENGAN SCAMMER

Semua sedia maklum mengenai keadaan pendakwah bebas Datuk Mohd Kazim Elias yang sebelum ini pernah mendedahkan beliau mengalami sakit misteri yang dihidapi sejak tahun 1997 dan sudah banyak kali menjalani pemeriksaan di hospital namun tidak bertemu puncanya.

Dek kerana itu, ramai yang meluahkan rasa simpati dan ada juga yang menghulurkan bantuan termasuklah scammer. Perkara tersebut dikongsikan Ustaz Kazim dimana beliau didatangi seorang scammer yang dipercayai menggunakan gelaran 'Datuk Seri' dengan memberi bon berjumlah 1 juta Euro atau sekitar RM4,700,000.

Menerusi perkongsian di laman Instagram milik beliau, Kazim memberitahu individu tersebut turut menawarkan pertolongan untuk mengubati sakitnya ketika hadir menziarahi Pusat Tahfiz Al Barakah pada Sabtu.

Klik untuk gambar besar

"Dalam keadaan sakit, datang pula 'Datuk Seri' beri sumbangan bon 1 juta Euro kepada Al Barakah. Lepas ini boleh tumpu kepada sekolah sahaja dan tak payah keluar berceramah.

"Menggigil tangan bila dia serahkan tadi. Mula-mula kata nak ziarah, kemudian nak tolong berbuat dan selepas itu beri bon. Awas Jangan sampai anda tertipu," ujarnya.

Dalam perkongsian itu, Kazim turut mengingatkan mana-mana pemilik pusat tahfiz supaya lebih berhati-hati dengan tindakan scammer yang berani datang bersemuka seperti yang beliau lalui.

"Dia ingat kami di Al Barakah bodoh agaknya. Kepada pengusaha tahfiz, sekolah-sekolah pondok dan orang sakit seperti saya berhati-hatilah dengan scammer yang begitu berani dan terang-terangan sekarang ini," jelasnya.

Meninjau di ruangan komen, beberapa netizen memberitahu bon yang kelihatan seperti wang kertas itu adalah palsu dan ia boleh dibeli secara atas talian.

"Dekat Shopee duit ini banyak dijual, dia ingat lawak ke? Bon tak sama bentuk macam duit kertas. Jadi yang ustaz dapat ini, orang itu mahu scam. Buat laporan polis. Ajar penyangak itu dengan undang-undang," komen netizen.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PELUK FIFI AZMI - NETIZEN SELAR TINDAKAN AISAR KHALID: "KONON AJAK ORANG PELUK ISLAM..."

Tindakan influencer Aisar Khaled memeluk pelakon Fify Azmi telah menerima kecaman yang hebat dari warganet, malah ada yang mempersoalkan soal-soal agama yang pernah dilakukan oleh Aisar yang juga seorang pelakon.

Semalam, video serta gambar tangkap layar menunjukkan Aisar dan Fify melakukan aksi mesra bersama tular di media sosial. Melalui gambar tangkap layar yang diambil dari video yang dimuatnaik oleh Fify di TikTok, difahamkan Aisar berbaju putih sedang menari lagu parodi 'Gadis dan Bunga' bersama pelakon tersebut. Antara aksi dalam tarian yang dilakukan adalah mereka berpelukan sebanyak dua kali.

Kebanyakkan netizen yang mengecam itu mengungkit kembali kisah-kisah Aisar yang pernah tular terutamanya berkenaan dengan hal agama seperti solat di tepi stesen minyak dan mengIslamkan seorang individu lelaki.

Bagaimanapun, mungkin sedar video yang dimuatnaik sudah tular di platform media sosial, Fify telah memadam video itu di laman akaun TikToknya, namun dikongsikan semula oleh beberapa pengguna di Twitter.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RITA RUDAINI ULAS ISU NAFKAH ANAK DDNK, SIAP SURUH NETIZEN TEKA BERAPA AIDIL BAGI PULA

"Jutawan bagi nafkah anak RM5,000 je?! Ayooo… JDT player club tersohor lagi terpaling juara bagi nafkah dekat dua orang anak... cuba teka," tulis pelakon Rita Rudaini yang memuat naik artikel mengenai isu nafkah anak pengurus kewangan bertauliah dan penganalisis ekonomi, Datuk Dr Mohd Nazri Khan (DDNK) di TikTok.

Sejak beberapa minggu lalu, hangat diperkatakan mengenai majlis perkahwinan DDNK bersama pasangannya, Datin Nor Ernie Rossmerie.

Terbaru, kecoh mengenai isu apabila bekas isterinya DDNK iaitu Hasmawatie mendakwa bekas suaminya itu memberi nafkah berjumlah RM5000 untuk tempoh dua bulan kepada anaknya.

Menerusi entri itu juga, Rita turut meminta netizen untuk meneka jumlah nafkah yang diberi bekas suaminya, pemain bola sepak Aidil Zafuan Abdul Radzak kepada anak-anak mereka.

Klik untuk gambar besar

Rita bagaimanapun dilihat tidak mendedahkan jumlah bayaran nafkah yang diberikan Aidil sekaligus ramai netizen tertanya-tanya serta membuat spekulasi.

Sementara itu, ada diantara netizen mendakwa bahawa Aidil hanya memberi nafkah sebanyak RM3,000 sahaja. Malah, ramai yang berkongsikan berdepan isu sama berkaitan hal nafkah anak.

Untuk makluman, Rita pernah mendirikan rumah tangga bersama Aidil, sebelum bercerai pada 2013. Hasil perkongsian hidup, mereka dikurniakan dua cahaya mata lelaki, Airit Rayyan Rizqin dan Airit Qaqa Arjuna.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PHOTO RAYA - ERRA FAZIRA RAYA 'SOLO'

Seperti tahun lepas, syawal tahun ini masih dirayakan secara 'solo' oleh Erra Fazira bersama anaknya Engku Aleesya tanpa 'sidia' di sisi. Tapi itu hanya tekaan semata, mungkin agaknya 'mereka' sudah bertemu lebih awal untuk memohon ampun dan maaf di hari mulia.

Bak kata pepatah, dalam diam berisi. Siapa tahu ya tak?

Klik untuk imej besar...


SAKINAH KINI DI SWEDEN: "NAK KATA RINDU MALAYSIA TAK ADA LAH SANGAT... CUMA RINDU ANAK"

"Alhamdulilah, semuanya baik-baik sahaja di sini. Tak ada apa yang beza pun sangat, cuma sekarang rasa lebih tenang. Rasa selesa. Pada masa sama, rutin berpuasa saya di sini sama juga kalau di Malaysia, tak ada beza sangat.

"Tapi agak susah untuk cari makanan seperti di negara sendiri. Sekarang ni pun dah mula rindu nak makan rendang," kata pelakon Sharifah Sakinah yang memaklumkan dirinya kini telah selamat dan menjalani kehidupan baru di Sweden.

Sakinah atau nama sebenarnya, Sharifah Nurul Sakinah binti Syed Abu Bakar Al-Khaired,31, ketika dihubungi memaklumkan, kehidupannya kini bertambah lebih baik. Malah dia kini masih dalam fasa menyesuaikan diri di negara berkenaan.

Klik untuk gambar besar

Dalam pada itu, bintang drama bersiri 'Girlfriend Aku Dari Neraka' ini turut menyatakan rasa rindu terhadap anaknya, Anais Adha yang kini dibawah jagaan bekas suami, Aliff Adha.

"Nak kata rindu Malaysia tu tak ada lah sangat, cuma rindu dekat anak sahaja," tuturnya Sakinah yang mengikat tali pertunangan dengan jejaka pilihan yang juga warga Sweden, Michael Hansen.

Untuk makluman, Sakinah pernah mendirikan rumah tangga dengan juruterbang, Aliff Adha pada 28 Mac 2015 dan dikurniakan seorang cahaya mata, Anais Adha berusia 4 tahun. Bagaimanapun, Sakinah memaklumkan rumah tangganya bersama suami telah berakhir pada Mei tahun lalu.

www.myartis.com / Foto: Instagram Sharifah Sakinah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA TAK PERNAH MENYESAL PERTAHANKAN HAK KAMI" - SUFI RASHID

Semua sudah mengenali Sufi Rashid, 24, sebelum dia melangkah masuk ke Akademi Fantasia 2015 (AF2015) lagi.

Ini kerana nama Sufi telah menjadi topik hangat apabila beliau mendedahkan pernah menerima gangguan seksual oleh bekas pengurus penyanyi Indonesia Tegar iaitu Muhammad Arif Dollah yang juga merupakan bekas bapa tiri Sufi.

Terkini, juara Akademi Fantasia 2015 (AF 2015), Sufi akur kes gangguan seksual yang dibuatnya bersama penyanyi Indonesia iaitu Tegar terhadap bekas bapa tirinya telah digugurkan selain tidak berhasrat memanjangkan perkara itu.

Menurut Sufi, tindakan yang dibuat sebelum memasuki program realiti itu dilakukan atas dasar ingin membantu Tegar.

"Saya tidak menyesal dengan apa yang saya lakukan iaitu membuat pendedahan tentang isu tersebut.

"Niat saya ialah untuk membantu sahabat saya sahaja, bukan untuk mempertahankan diri saya tetapi mempertahankan hak kami. Kalau kes ini sudah digugurkan saya rasa tidak patut untuk dibuka balik.

Tegar (kiri) dan Sufi bersama laporan polis yang dibuat terhadap Muhammad Arif pada Mac lalu.

"Kalau sahabat saya (Tegar) tidak mahu teruskan kes itu, its ok, saya doakan yang terbaik sahaja, kalau orang itu bersalah dia akan terus berdosa," ujar Sufi dipetik sebagai berkata.

Sufi berkata demikian bagi mengulas laporan media sebelum ini yang memetik kenyataan bekas bapa tirinya mendakwa laporan dibuat tegar telah digugurkan polis.

Malah Arif selaku bekas pengurus artis itu dilaporkan turut berhasrat menyaman beberapa individu termasuk Sufi kerana membuat tuduhan kononnya dia melakukan gangguan seksual terhadap mereka.

Dalam konsert final AF 2015 pada Ahad, Sufi diumumkan sebagai juara pertandingan itu yang melayakkan dia membawa pulang hadiah utama berupa wang tunai RM50,000, percutian ke Dubai beserta trofi sumbangan Astro.

Dalam pada itu, Sufi berkata, dia tidak mahu membesarkan lagi perkara yang disifatkan terlalu peribadi serta melibatkan maruah keluarganya.

Dia juga tidak mahu menjawab perkara-perkara yang dianggap remeh-temeh serta tidak memberi manfaat kepada kerjayanya sebagai artis baharu.

"Perkara dah tutup saya tidak mahu ulas dan panjangkan lagi. Ketika tiga bulan saya di akademi saya tidak diberikan telefon untuk menghubungi siapa-siapa dan mengetahui perkembangan dunia luar.

"Kalau orang nak tanya saya terima tetapi saya tidak akan menjawabnya," jelasnya.

Sementara itu, bercerita tentang kemenangan tersebut, Sufi berkata, dia akan menetap di Kuala Lumpur bagi memberi perhatian terhadap kerjaya nyanyaiannya itu.

Dia juga mahu mengembangkan bakatnya sebagai penyanyi yang boleh menggubah lagu sendiri supaya mampu bersaing dengan artis-artis popular negara ini.

Banyak yang saya belajar dalam akademi terutamanya tentang teknik nyanyian sepanjang tiga bulan ini. Insya-Allah saya akan aplikasikannya dalam kerjaya saya yang baru bermula ini.

"Saya akan tinggal di rumah saudara saya di Kuala Lumpur bagi meneruskan kerjaya nyanyian di bawah pengurusan Astro," katanya.

Sumber: mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom